ועדת העבודה, הרווחה והבריאות, כנסת 23, פרוטוקול מספר 42, 2020-08-05 09:30

חיים כץ: בוקר טוב.

חיים כץ: היום 5 באוגוסט 2020, ט"ו באב התש"ף.

חיים כץ: ואני מתכבד לפתוח את ישיבת ועדת העבודה, הרווחה והבריאות של הכנסת.

חיים כץ: דיון שני בסדרה.

חיים כץ: אני חייב להגיד שבעבר יום אחד הגעתי לדיון כנסת ובצד היו כל מיני עציצים.

חיים כץ: הייתי יושב-ראש ועדת העבודה והרווחה, והסתכלתי על העציצים ושאלתי: אם פתחנו פה במשתלה, כי זה לא ט"ו עכשיו, ומה הבאתם לי.

חיים כץ: אמרו לי: אתה לא יודע מה זה?

חיים כץ: אמרתי: לא, אני לא יודע מה זה.

חיים כץ: ולא השתמשת אף פעם בעולם?

חיים כץ: לא עישנת גראס?

חיים כץ: אני אמרתי: אני בעוונותיי לא עישנתי גראס.

חיים כץ: לא ניסיתי.

חיים כץ: לא עישנתי.

חיים כץ: לא זה.

חיים כץ: ואז בא הקנביס.

חיים כץ: היו 400 איש שהיה להם רישיון לקנביס רפואי בארץ.

חיים כץ: היו המון עמותות, שהייתה התנדבות גדולה לעשות את זה בחינם, תיקון עולם, תיקון כזה, תיקון אחר.

חיים כץ: היה רופא אחד שהיה מנהל בית החולים אברבנאל, יהודה משהו.

קריאה: ברוך.

חיים כץ: יהודה ברוך.

חיים כץ: הוא היה נותן את האישורים עם חצי מזכירה בחצי תקן שהייתה גם מנהלת את בית החולים.

חיים כץ: היו יש כבר כ-70,000 זכאים לקנביס רפואי.

חיים כץ: זה כבר לא מצרך שקשה להשגה.

חיים כץ: ואתמול בעיתון, אתמול או שלשום בעיתון קראתי שאנחנו הולכים לרפורמה מקיפה וגדולה.

חיים כץ: אז קטונתי מלהגיד לשר, אבל אם אנחנו לוועדה ומציגים בפני הוועדה, אז אני מבין שאנחנו היום חיים בעידן שהשרים וחברי הכנסת קוראים בעיתון או שומעים בתקשורת מה הולכים לדון בישיבת הממשלה, כי הכול סגור, הכול נעול.

חיים כץ: ואנחנו באים, מצביעים.

חיים כץ: אבל מן המקובלות או שאם אנחנו באים לוועדה, אם אנחנו באים לוועדה ומקדישים את זמננו, אז את כל ההתחדשות שיש בענף מן הראוי שנשמע בוועדה, ולא מהעיתון.

חיים כץ: כי אם יש דברים מקולקלים בממשלה, בהתנהלות כלפי השרים, אז אני מקווה שבוועדה לא תהיה התנהלות כזאת כלפי הח"כים שהם חברי הוועדה, למרות שאין פה יותר מדי.

חיים כץ: יש שני ח"כים.

חיים כץ: חשבתי שהקנביס יהיה נושא מעניין וכולם יבואו, אבל כנראה שזה כבר הפך להיות דבר שבשגרה.

חיים כץ: אז זה פחות מעניין.

חיים כץ: אז, אדוני שר הבריאות, כבוד הוא לנו שאתה פה בוועדה, בבקשה.

יולי יואל אדלשטיין: תודה רבה, אדוני היושב-ראש.

יולי יואל אדלשטיין: קודם כול, הלוואי שהכול היה סגור וגמור, כמו בעיתון.

יולי יואל אדלשטיין: עדיין יש בוודאי עוד הרבה דברים לעשות.

יולי יואל אדלשטיין: ולכן אנחנו מאוד שמחים להציג את הנושא בפני ועדת העבודה, הרווחה והבריאות.

יולי יואל אדלשטיין: אתחיל ואומר ככה בוודאי עם חיוך שאתה עוד ממילא היית צריך להסביר למנהלת הוועדה או למזכירת הוועדה שאתה לא יודע מה זה גראס וקנביס.

יולי יואל אדלשטיין: אני הייתי צריך את זה בנסיבות הרבה יותר חמורות.

יולי יואל אדלשטיין: זה רדף אותי שלוש שנים בבתי סוהר: איך יכול להיות שאני נמצא בבית סוהר על החזקת סמים, ולא מבין מה ההבדל בין – אני בוודאי מדבר, לצורך הפרוטוקול, על ברית המועצות של שנות ה-80', כן?

יולי יואל אדלשטיין: –ולא יודע מה ההבדל בין סם זה או סם אחר.

יולי יואל אדלשטיין: כמעט חטפתי פעם סכין על העניין הזה מאחד האסירים שחשב שאני מנסה להסתיר משהו.

יולי יואל אדלשטיין: אבל זה, כמו שאמרתי, בחיוך אני אפתח.

יולי יואל אדלשטיין: בצורה רצינית יותר, אני קודם כול רוצה לומר שכדאי להגדיר את נושא הדיון.

יולי יואל אדלשטיין: במה אנחנו לא עוסקים?

יולי יואל אדלשטיין: אני אומר את זה גם בשמי וגם בשם סגן השר.

יולי יואל אדלשטיין: אנחנו כרגע לא עוסקים בנושא של לגליזציה.

יולי יואל אדלשטיין: זה נושא אחר, חשוב.

יולי יואל אדלשטיין: יש דעות אלה, דעות אחרות.

יולי יואל אדלשטיין: אנחנו באנו לכאן כמשרד הבריאות להציג את נושא הקנביס הרפואי ואת כל מה שקורה עם הרפורמה בשימוש בקנביס הרפואי.

יולי יואל אדלשטיין: אני עד לכניסתי למשרד הבריאות, בשנותיי בפוליטיקה, בעצם היו לי שתי חשיפות או שתי הזדמנויות להיחשף לנושא הזה.

יולי יואל אדלשטיין: אחת – לפני קצת יותר מעשר שנים, לפני עשר, כשהייתי שר ההסברה והתפוצות, הציעו לי רעיון לקחת עיתונאים זרים ולראות אחד מן המקומות, איפה שגם מגדלים וגם מייצרים את התרופות על בסיס קנביס.

יולי יואל אדלשטיין: זאת הייתה הצלחה גדולה באמת, וישראל קיבלה הרבה מאוד שבחים על ההתקדמות בתחום הזה.

יולי יואל אדלשטיין: החשיפה השנייה היא הרבה יותר עצובה.

יולי יואל אדלשטיין: כשאשתי המנוחה, עליה השלום, הייתה כבר בחודשים האחרונים לחייה וכאבים היו קשים, אז הרופא הציע לה שימוש בקנביס רפואי.

יולי יואל אדלשטיין: ואני חייב לומר – אני לא רופא ולא ממוחה בוודאי לכאב – אבל אני כן חייב לומר שאני עד שזה עזר לה.

יולי יואל אדלשטיין: אני לא יודע אם היו לזה אפקטים רפואיים או לא, אבל מבחינת הרגעת הכאבים זה בהחלט עזר לה.

יולי יואל אדלשטיין: והיא קיבלה את זה.

יולי יואל אדלשטיין: וגם אז חשבתי שאולי באמת צריך לעשות סדר בנושא הזה, כי מן הסיפורים ששמעתי מסביב, לא לכולם היה קל להגיע לרופא כאב, ולא לכולם היה קל לקבל את האישור.

יולי יואל אדלשטיין: אז היה מדובר ברישיונות, נכון?

יולי יואל אדלשטיין: באישורים לשימוש בקנביס רפואי.

יולי יואל אדלשטיין: עם הגעתי למשרד מטבע הדברים, קיבלתי המון פניות מהמטופלים על המחירים, על הבלגן, ועל כל מיני דברים שעוד פעם אני כרגע לא מביע עמדה מה נכון ומה לא נכון.

יולי יואל אדלשטיין: אבל היה לי נהיר דבר אחד, שאנחנו צריכים לתת לזה טיפול מהיר, מקצועי ומהיר לנושא הזה.

יולי יואל אדלשטיין: ושמכיוון שאנחנו בקורונה ובאלף ואחד דברים וצרכים של מערכת הבריאות, אני לא אצליח להגיע לזה בשנה הקרובה, אם בכלל.

יולי יואל אדלשטיין: ולכן קראתי סגני, חבר הכנסת יואב קיש, ואמרתי שאני מבקש ממנו לרכז את כל הטיפול בנושא הזה ולעשות את זה כמה שיותר מהר, בוודאי שבשיתוף מלא של כל הגורמים במשרד הבריאות, אבל גם לבדוק מה קורה מחוץ למשרד הבריאות.

יולי יואל אדלשטיין: וזאת ההזדמנות, אדוני היושב-ראש, גם להודות לסגן השר קיש על כך שהוא באמת בנוסף לעיסוקיו הרבה האחרים הקדיש לזה את הזמן ואת המאמץ ומביא היום בפניך ובפני חברי הוועדה את התוצאות.

יולי יואל אדלשטיין: אני תכף אתן בוודאי להציג את הנושא בפרטים.

יולי יואל אדלשטיין: טיפלנו קודם כול, ביקש ממנו לטפל גם בנושא בוודאי של משהו לטווח המיידי איך מישהו שבעוד שבוע או שבועיים או שלושה שבועות ילך, לא חשוב אם זה חולה אונקולוגי או מתחום הפסיכיאטריה או כאבים מסיבות כאלה או אחרות, איך יכולים לחסוך לאותו אדם או לאותה גברת את התקציב הדל בלאו הכי שיש לרבים מהאנשים האלה.

יולי יואל אדלשטיין: ודבר שני, לראות באופן כללי מה הצליח, מה לא הצליח ברפורמה.

יולי יואל אדלשטיין: כפי שאמרתי, הוא מייד יציג את כל המסקנות.

יולי יואל אדלשטיין: ברור שלא הכול עדיין סגור הרמטית.

יולי יואל אדלשטיין: אבל מה שמאוד שמחתי לראות אתמול בזום, כמו שמקובל – פעם היו אומרים: ישיבת ההכנה – אז בזום ההכנה שלנו ראיתי שכל הגורמים המקצועיים במשרד - - -

חיים כץ: איך זה עובד אצלכם, הזום?

יולי יואל אדלשטיין: מה?

חיים כץ: איך עובד הזום?

יולי יואל אדלשטיין: לוחצים ועובד.

חיים כץ: אצלנו בוועדה לוחצים ולא עובד.

חיים כץ: היה לנו דיון, אתה יודע, על העלאת גיל הפרישה לנשים בקרנות הוותיקות, והעלינו את משה ברקת וזה לא עבד.

חיים כץ: זה לא עובד.

חיים כץ: הזום בוועדה הזאת לא עובד, לצערי, לצערי.

יולי יואל אדלשטיין: אני לא יודע.

יולי יואל אדלשטיין: יכול להיות שיש לזה סיבות שקשורות לטכנולוגיה.

דנה בר-און: אני עדה לכך, כבוד אדוני היושב-ראש.

חיים כץ: מה?

דנה בר-און: אני עדה לכך, כבוד היושב-ראש.

יולי יואל אדלשטיין: אדוני, פעם היה שר בממשלה שהיה לו מכשיר שמיעה והוא ממש לא שמע.

יולי יואל אדלשטיין: וניסית לדבר איתו, היה קושי גדול.

יולי יואל אדלשטיין: אבל אם פעם במקרה, במרחק של 1000 ק"מ ממנו, היית אומר למישהו: תשמע, אני חושב שצריך לקחת את זה מהמשרד שלו ולהעביר למשרד שלי – תוך שנייה היה מתקבל טלפון מאותו שר והיה אומר: יולי, אני לא מבין; למה אתה חושב שצריך להעביר את תחומי הפעילות האלה אליך?

יולי יואל אדלשטיין: אז אני לא יודע.

יולי יואל אדלשטיין: אולי באמת גם בזום זאת אותה תופעה.

יולי יואל אדלשטיין: שומעים או לא שומעים לא לפי - - -

חיים כץ: הבנתי.

חיים כץ: הבנתי.

חיים כץ: הבנתי.

חיים כץ: הבנתי.

חיים כץ: טוב.

יולי יואל אדלשטיין: אני, לצערי, צריך לעבור לוועדת החוקה עוד כמה דקות.

יולי יואל אדלשטיין: אני אסכם ואגיד שאנחנו - - -

חיים כץ: לא.

חיים כץ: אתה לא צריך להצטער.

חיים כץ: אתה יכול להישאר פה.

יולי יואל אדלשטיין: תרים טלפון ליעקב אשר.

יולי יואל אדלשטיין: אבל אני באמת בהזדמנות זו - - -

חיים כץ: הוא עובד אצלך, אתה לא עובד אצלו.

יולי יואל אדלשטיין: אחרי שבע שנים כיושב-ראש הכנסת, אני לא מקבל את המשפט הזה.

יולי יואל אדלשטיין: כולנו עם פיקוח פרלמנטרי הדוק של חברי הכנסת.

חיים כץ: אנחנו פיקוח, אבל לא - - -

יולי יואל אדלשטיין: אני אסכם ואגיד שישנו, כפי שאמרתי, ששיתוף פעולה מלא והסכמה מלאה של הגורמים המקצועיים במשרד.

יולי יואל אדלשטיין: זה קצת יותר מורכב מול משרדים האחרים, כמו משרד האוצר.

יולי יואל אדלשטיין: אבל אני סומך על יואב שימשיך את הטיפול עד שבאמת נוכל, כפי שפתחת ואמרת, לראות שהנושא הוא סגור הרמטית.

יולי יואל אדלשטיין: אז אני ברשותך אבקש באמת מסגן השר להציג את העבודה שלו בפרטים.

יולי יואל אדלשטיין: ותודה רבה על ההזדמנות לדבר כאן.

חיים כץ: בבקשה, יואב.

יואב קיש: תודה.

יואב קיש: כבוד היושב-ראש, כבוד השר, לפני שאתחיל במצגת אני גם רוצה לומר מילה אישית בעניין הזה.

יואב קיש: אני חייב באמת להתחבר למה שהשר אמר לגבי – אני יכול להגיד ממש שהמשימה שהשר הטיל עליי – ישבנו בבית שלך ואני ראיתי כמה הנושא חשוב לך ברמה האישית.

יואב קיש: אני רואה את זה כזכות גדולה ובאמת, מבחינתי, זה שיכולתי – אני רוצה להגיד שקיבלתי פה את כל באמת הדחיפה מאוד גדולה מהשר ואת כל הכוח לעשות את זה.

יואב קיש: זו הייתה משימה, אני חושב – אני לא יודע אם ראיתם פרסום, התלונות המרכזיות למשרד הבריאות בשנה האחרונה, ב-2019, היו על נושא רישיונות לקנביס.

חיים כץ: גם על המחיר וגם על הסוגים.

יואב קיש: בעיקר.

יואב קיש: מחיר זה כאילו, לא בהכרח מחברים את זה למשרד הבריאות, אבל את הנושא של הרישיונות, זה אירוע ש-70,000 איש שבאים למשרד שלא מתעסק באופרציה בעניין הזה, אלא יותר בלהיות הרגולטור, זה הפך את המשרד לזרוע אופרטיבית, ואת הדבר הזה אנחנו מתקנים.

יואב קיש: ואני רוצה לומר עוד פעם באמת שעם כל האתגר הגדול שיש במשרד עם הקורונה והתקציבים, אני באמת, יולי, ראיתי את השליחות שנתת לי ואני מאוד גאה להיות ברגע הזה.

יואב קיש: אני אומר שבלי הגיבוי של השר, לא היינו מצליחים להגיע לרגע הזה.

יואב קיש: ואני חושב שיש פה בשורה מאוד גדולה להרבה מאוד אנשים.

יואב קיש: אז אני חושב שנלך עם המצגת.

יואב קיש: אני אשתדל לעשות את זה זריז.

יואב קיש: אפשר לעבור לשקף הבא, בבקשה.

יואב קיש: אז ככה, אני אתן בקצרה – קנביס רופאי, אנחנו קוראים לו קנביס רפואי והוא עוזר מאוד להרבה מאוד אנשים שאפילו תרופות אחרות לא מצליחות לעזור להם, אבל לא בוצע מעולם מחקר קליני מלא, כמו שנעשה בתרופות אחרות, של 700 עמוד או כיוצא בזה.

יואב קיש: ולכן הוא למעשה לא מוגדר תרופה.

יואב קיש: ובשל כך גם יש מורכבות להכניס אותו לסל התרופות.

יואב קיש: וזה אירוע שאתה יודע מצד אחד שיש לך משהו שמציל אנשים, אני אומר ברמת הכאב - - -

חיים כץ: וגם היה מוריד המון סמינריונים בעולם.

יואב קיש: של מה?

חיים כץ: אם זה היה מוגדר תרופה, הרבה רופאים לא היו נוסעים מחברות התרופות.

יואב קיש: כן.

חיים כץ: לא היו נוסעים רופאים מחברות התרופות לסמינריונים, שהם נוסעים היום בשביל לקדם תרופות ולתת דוגמיות של תרופות שיקנו אותם במקום הקנביס.

איתמר גרוטו: חבר הכנסת, רק שהיום אף אחד לא נוסע.

חיים כץ: תקשיב, הייתי שם.

חיים כץ: ראיתי את מה שקורה.

איתמר גרוטו: לא, לא.

איתמר גרוטו: אני אומר שאף אחד לא נוסע.

חיים כץ: מה?

יואב קיש: היום הוא אומר שאף לא נוסע לשום מקום.

חיים כץ: אה, היום לא נוסעים.

חיים כץ: אבל - - -

תמר זנדברג: בזום, בזום.

תמר זנדברג: הוא נוסע בזום.

חיים כץ: כן.

חיים כץ: הוא ייסע בזום.

יואב קיש: אז זהו.

יואב קיש: אני רק אגיד מילה אחת.

יואב קיש: בסוף מקבלים אותו לפי התוויות.

יואב קיש: זאת אומרת, יש חלוקה לפי הסיבה.

יואב קיש: זה יכול להיות אונקולוגיה, זה יכול להיות פסיכיאטריה, מחלות כמו קרוהן, כאב ודברים נוספים.

יואב קיש: אפשר לעבור לשקף הבא.

חיים כץ: פרקינסון.

יואב קיש: נכון.

יואב קיש: יש הרבה.

יואב קיש: אבל אני אומר שיש התוויות ייעודיות לכל דבר.

יואב קיש: ולפי התוויות בעצם אדם מקבל את הרישיון.

יואב קיש: ככה זה נעשה היום.

יואב קיש: הממשלה החליטה ב-2016 להוביל את כל התחום הזה לתחום יותר של מדיקליזציה, לנסות להשוות ככל שניתן לתרופה, כולל ייצוב איכות בתנאים שהם – IMC-GMP, זה בעצם המודל הרפואי, לקחו אותו לכיוון הקנביס כדי שבאמת נקבל כמה שיותר אחידות במוצר ובעצם לאפשר ליותר ויותר אנשים ליהנות מהערך שהקנביס הרפואי נותן.

יואב קיש: יש פה כמה נתונים.

יואב קיש: אפשר לראות את הגרף הבא שמראה את עליית הרישיונות, מראה את הקצב.

יואב קיש: שווה לראות את זה גם כן.

חיים כץ: כמה כתוב פה בשורה האחרונה למעלה?

חיים כץ: עידן, אתה רואה?

עידן רול: אני נראה לך רואה?

עידן רול: אני בקושי רואה את המסך.

יואב קיש: 68,371

תמר זנדברג: אני אגיד לך.

יואב קיש: 68,371 למעלה.

חיים כץ: לא.

חיים כץ: חשבתי שאני היחידי שלא רואה פה.

חיים כץ: ואת רואה פה?

יואב קיש: זה מחודש יוני 2020.

יואב קיש: אנחנו יכולים לראות שהעלייה הגדולה הייתה מ-2016.

יואב קיש: ב-2016 היו קרוב ל-20,000 איש ומאז זה שילש את עצמו.

חיים כץ: תמר, באיזה תאריך היה הדיון הראשון פה בוועדה?

דנה בר-און: 2010

תמר זנדברג: אפילו, לדעתי – 2010?

דנה בר-און: 2010.

דנה בר-און: זה מופיע בפרוטוקולים שלנו.

יואב קיש: השקף התחיל מ-2012.

חיים כץ: 2010, אז היו 400 איש.

חיים כץ: זה מה שהיה.

תמר זנדברג: נכון.

יואב קיש: עכשיו, יש פה את מה שדיברנו על התוויות לפני רגע, הוא מראה איך מתחלק היום השוק הרפואי.

יואב קיש: כמעט כחצי מהמשתמשים באים מהתוויות של רופאי כאב למיניהם.

יואב קיש: יש לנו את האונקולוגיה, הפסיכיאטריה, קרוהן, פרקינסון, טרשת נפוצה.

יואב קיש: יש לנו אפילפסיה לבוגרים, לילדים, לקטינים; מחלות זיהומיות, איידס.

יואב קיש: כל דבר מקבל את ההגדרה שלו ונכנס להתוויות.

יואב קיש: ואפשר לראות את החלוקה לפי גיל.

יואב קיש: זה גם מידע שרצינו גם להראות.

יואב קיש: גם כמובן בקבוצות הגיל של הילדים הצעירים יש שימוש, ובגילים השונים ומעל 70.

יואב קיש: בעצם כל אחד ביום שבו הוא נתקל באירוע שהוא קשה, יש הרבה מאוד אנשים שזה עוזר להם.

יואב קיש: יש עוד שקף שמדבר על צורת הטיפול.

יואב קיש: חלק זה בא עם משאף בעישון, חלק בשמן ומיצוי ששמים מתחת ללשון.

יואב קיש: גם את זה אפשר לראות.

יואב קיש: ונעבור לשקף הבא שמרכז את ההבנה שלנו במה קרה מאז שהרפורמה הזו נכנסה לפועל.

יואב קיש: ההסדרה הישנה הייתה במחיר פיקס, 370 שקלים לכל כמות שהיית צריך, וזה נפתח לשוק החופשי.

יואב קיש: היום השוק הוא כביכול שוק חופשי.

יואב קיש: כל יצרן מייצר, מוכר במחיר שהוא רוצה.

יואב קיש: ולכן המחירים גם עלו.

יואב קיש: זה ל היה Sustainable, בטח לא בכמויות האלה.

יואב קיש: כשזה 400 איש אתה יכול לעשות את זה, כמו שאתה אומר, בזה.

יואב קיש: אבל כשאתה מדבר על עשרות - - -

חיים כץ: ל-400 איש זה לא עלה כסף.

יואב קיש: בדיוק.

חיים כץ: זה עלה 100 שקל, משהו כזה.

יואב קיש: בדיוק.

דנה בר-און: זה לא עלה בכלל.

חיים כץ: וסיפקו לך את זה.

דנה בר-און: בדיוק.

חיים כץ: והסבירו לך.

דנה בר-און: בדיוק.

חיים כץ: וזו הייתה ההשקעה הראשונית בשביל ליצור ענף חקלאי רווחי, כי הפילנתרופיה היא כנראה עד גבול מסוים.

יואב קיש: אז כן.

יואב קיש: עשרות אלפי אנשים היום, זה כבר אירוע מסוג אחר, גם בכמויות, בטונות.

יואב קיש: יש את נושא הייצוא שעל הפרק.

יואב קיש: ואני יכול להקדים ולומר שאנחנו בנושא הייצוא מתייחסים למשהו, אני קורא לזה: עניי עירך קודמים.

יואב קיש: עד שאנחנו לא נפתור פה את הבעיות, אנחנו לא ניתן לייצוא להתקדם.

יואב קיש: יש את נושא הרישיונות שאמרתי בכנות – המון ביקורת כלפי משרד הבריאות על הרישיונות.

יואב קיש: חלק מהן, דרך אגב, בגלל שזה אירוע תפעולי מורכב.

יואב קיש: עשרות אלפי אנשים מחדשים כל חצי שנה רישיון, מגיע ליק"ר לאישור.

יואב קיש: יצר המון בעיות.

יואב קיש: יש פה דברים נוספים.

יואב קיש: אני אעצור רגע רק על CBD ופה אני חושב שיש בשורה מאוד גדולה.

יואב קיש: אנחנו נביא את זה לחקיקה לוועדה.

יואב קיש: החומרים הפעילים, יש הרבה קנאבינואידים בתוך הקנביס הרפואי.

יואב קיש: יש שניים מרכזיים שמסתכלים עליהם מתוך תשעה אחרים.

יואב קיש: יש את ה-THC שזה החומר, נקרא לו, הממסטל או החומר הפסיכו-אקטיבי.

יואב קיש: הוא החומר שבעצם מגדיר את זה כסם מסוכן, לצורך העניין.

יואב קיש: ויש את CBD, שזה חומר שמוכח מועיל ואין לו שום השפעות פסיכו-אקטיביות.

יואב קיש: ובצם מה שאנחנו עושים פה – יש הרבה מוצרים לילדים שהם עתירי CBD וכמעט בלי THC.

יואב קיש: ובכל העולם הם מחוץ לפקודת הסמים, ואנחנו פשוט הולכים לכיוון הזה.

יואב קיש: מישרים קו.

יואב קיש: כל מה שיהיה עם מתחת ל-0.3 THC אנחנו נוציא אותו מפקודת הסמים.

יואב קיש: נביא את זה לוועדה, לאישור.

יואב קיש: תדונו בזה.

יואב קיש: תראו.

יואב קיש: אני חושב שזו המסקנה הנכונה להגיע אליה.

יואב קיש: רגולציה – אני אעבור על זה בהמשך.

יואב קיש: עכשיו, כשבעצם אנחנו באים ואומרים: מה אנחנו עושים?

יואב קיש: אז אני אומר שהדבר המרכזי הראשון הוא לעבור מרישיון למרשם.

יואב קיש: בכמויות האלה של אנשים, אני חושב שזה הכרחי.

יואב קיש: מה שאני רוצה לציין – אני חושב שפרופ' ציון חגי נמצא איתנו גם בזום, יושב-ראש ההסתדרות הרפואית, הם מגבים אותנו, הם שותפים למהלך הזה.

יואב קיש: אני חושב שבלעדיהם זה לא היה קורה.

יואב קיש: הם מבינים היום שלאור זה שיש היום כזו כמות של מטופלים, זה חייב לעבור דרכם.

יואב קיש: והם מינו ועדה מיוחדת שבראשה אני לא יודע בדיוק מי יעמוד, אבל הם יטפלו בנושא הכשרת הרופאים.

חיים כץ: זה המהפך, כי בהתחלה ב-2010 הייתה התנגדות גורפת של לב - -

יואב קיש: אתה צודק.

חיים כץ: - - שהוא היה סגן מנכ"ל משרד הבריאות והייתה שם התנגדות - - -

ענת כהן שמואל: המשנה למנכ"ל.

חיים כץ: הוא היה המשנה למנכ"ל.

חיים כץ: התנגדות גורפת שאני לא הבנתי את טיבה ושאלתי שאלות שהיום היו מרגיזות הרבה אנשים.

תמר זנדברג: כמה שנים עוד נחכה עד - - -

יואב קיש: אז אני אומר בעניין הזה אפשר להגיד: בא לציון גואל.

יואב קיש: ובאמת עם ההובלה של ציון חגי בהסתדרות, אני אומר שהם שותפים.

יואב קיש: הם לוקחים את המשימה עליהם.

יואב קיש: וזה מה שמאפשר לנו לעשות את המהלך הזה, זה והקופות החולים.

יואב קיש: דיברת קודם, אני חייב להתנצל גם – אני הוצאתי מסמך שלקופות החולים אני לא יכולתי לבוא ולהגיד שאני עושה הדבר הזה בלי שהייתי שומע ממנכ"לי הקופות שהם מוכנים ללכת לאירוע הזה.

יואב קיש: והוצאנו להם מסמך שכנראה הודלף – לא כנראה, אחרי זה ראיתי צילומים שלו גם בכל מיני מקומות – שמדבר על המהלך הזה.

יואב קיש: קופות החולים מוכנות וגם הן נרתמו.

חיים כץ: גם הודלף – דרך אגב, אני סוטה מהקנביס – שאתם רוצים לסגור את המעבר בין הקופות?

יואב קיש: אני לא הייתי בדיון כשזה הוחלט, לא הוחלט.

חיים כץ: אני חושב שזה צריך לבוא לדיון כאן בוועדה, נכון?

יואב קיש: אני מסכים.

יואב קיש: מסכים.

חיים כץ: כתקנה.

חיים כץ: בסדר.

יואב קיש: קודם כול, אני מסכים.

יואב קיש: אני לא רוצה להגיד מה שאני לא מכיר.

יואב קיש: אני לא שותף לכל המהלכים במשרד.

יואב קיש: אני יודע שיש לזה שיקולים לכאן ולכאן.

יואב קיש: אני בטוח שאם צריך, זה יגיע גם לפה בוודאי.

יואב קיש: אין לי ספק.

יואב קיש: דרך אגב, גם אם זה לא צריך, אם תגיד, היושב-ראש, שזה חשוב לך, זה יגיע לפה ונעשה - - -

חיים כץ: לא.

חיים כץ: לא מה חשוב לי.

חיים כץ: אני לא רוצה מה שחשוב לי.

חיים כץ: אם זה צריך לבוא לפה - -

יואב קיש: יגיע בוודאות.

חיים כץ: - - צריך לבוא לפה ותצטרכו להסביר למה סגירה.

חיים כץ: אם מישהו רוצה ללכת ולא רוצה להיות בקופה מסוימת, למה אתם מונעים ממנו להיות בקופה?

חיים כץ: כי הוא סובל שם.

יואב קיש: אתה צודק.

יואב קיש: אם אין הסבר טוב, גם זה לא ייעשה.

חיים כץ: מאה אחוז.

חיים כץ: נחזור לעניין שלנו.

יואב קיש: אני חוזר לענייננו.

יואב קיש: אז אני אומר שזה יוריד גם את נושא העלויות, בעיקר, בעיקר יוריד את הנושא של האופרציה בתוך משרד הבריאות עם רישיונות של היק"ר.

יואב קיש: עכשיו, צריך רק להבין דבר אחד.

יואב קיש: מי שייתן את המרשם זה לא רופא הקהילה.

יואב קיש: אתה לא יכול לבוא לרופא קהילה שלך בעוד שבוע ולהגיד: כואב לי הגב, אני רוצה קנביס רפואי.

יואב קיש: אתה תקבל את המרשם אך ורק מרופא מומחה בהתוויות הספציפיות.

יואב קיש: זאת אומרת, אם אתה מטופל פסיכיאטרי ויחליט הפסיכיאטר, הוא ייתן לך את המרשם.

יואב קיש: זה יבוא דרך הקופות, אבל זה לא שעכשיו תלך ללחוץ.

חיים כץ: כמה רופאים נותנים היום?

יואב קיש: את מספר הרישיונות, אני לא יודע.

יואב קיש: יובל אולי איתנו פה בזום, אז הוא ידע להגיד בדיוק.

דנה בר-און: דה פאקטו, בודדים.

יואב קיש: מה?

דנה בר-און: דה פאקטו, בודדים.

חיים כץ: כן.

יואב קיש: לא.

יואב קיש: אני לא יודע להגיד.

יואב קיש: אני לא רוצה להיכנס לדברים - - -

חיים כץ: סדר גודל.

יואב קיש: לא, לא.

תמר זנדברג: - - -

דנה בר-און: בין 10 ל-20 רופאים פעילים, רובם פועלים במסגרות הפרטיות.

חיים כץ: תמר, אבל תני לה, אם היא יודעת.

חיים כץ: אם היא לא יודעת, תגידי את.

תמר זנדברג: לא.

תמר זנדברג: אבל דיברנו על זה בדיון הקודם.

דנה בר-און: בין 10 ל-20 רופאים פעילים, רובם במסגרות פרטיות בלבד, ולא במסגרת הקופות.

חיים כץ: ובמתכונת שלך כמה רופאים נמנו?

תמר זנדברג: אדוני היושב-ראש, הסיפור של הרופאים זו נקודת מפתח, זה צוואר בבקבוק, כי כל הרפורמה שכבר התחלה כביכול מבוססת על הכשרת רופאים.

חיים כץ: את זה אפילו אני מבין.

תמר זנדברג: עזוב, עוד לפני שעוברים למרשם, ברישיון עצמו, שהרופא עצמו יוכל במרפאה שלו להדפיס את הרישיון.

תמר זנדברג: רק זה חמש שנים כבר.

יואב קיש: מזה ירדנו, תמר.

תמר זנדברג: ומשרד הבריאות עשה הכשרות והכשרות וזה עדיין לא עובד.

תמר זנדברג: אז לפני שאנחנו עוברים לחזון אחרית הימים של המרשם, שזה יתקל לכם בבעיות עם ה-FDA וכו' - -

יואב קיש: מה?

תמר זנדברג: - - בואו נשאל קודם כול על הקיים.

תמר זנדברג: הקיים, הסיפור היה שמשרד הבריאות יכשיר רופאים שדרך קופות החולים יוכלו להוציא מתקן למדפסת במרפאה שלהם והם יוכלו להדפיס את הרישיון.

חיים כץ: מה זה רישיון?

חיים כץ: אישרו לקבל קנביס.

תמר זנדברג: כן.

תמר זנדברג: זה נקרא רישיון.

יואב קיש: זה הולך להיקרא מרשם.

יואב קיש: זהו.

יואב קיש: זה יהיה מרשם לצרכן.

חיים כץ: זה יהיה מרשם.

יואב קיש: בדיוק.

תמר זנדברג: אבל, רגע, אדוני סגן השר.

תמר זנדברג: עוד לפני שעוברים למרשם - - -

חיים כץ: אני קיבלתי היום בבוקר אנטיביוטיקה, זה נחשב לרישיון?

יואב קיש: זה מרשם.

תמר זנדברג: זה מרשם.

חיים כץ: מרשם.

תמר זנדברג: מרשם.

תמר זנדברג: הרי עם מתחילה המצגת ועם מה התחיל השר?

תמר זנדברג: זה לא תרופה.

תמר זנדברג: אם זה לא תרופה, זה לא יכול להיות רשום במרשם.

תמר זנדברג: בגלל זה יש רישיון.

תמר זנדברג: אבל הרישיון לפני שעוברים למרשם, סבבה, אנחנו בעד, אבל לפני זה, קודם כול הוכשרו כבר איזה 100 או משהו כזה רופאים?

יואב קיש: 300.

יואב קיש: קיבלתי עדכון.

תמר זנדברג: 300

יואב קיש: קרוב ל-300.

תמר זנדברג: הוכשרו 300 שיכולים להוציא את הרישיון.

יואב קיש: אבל זו הבעיה.

יואב קיש: אני חייב להגיד רגע דבר אחד.

תמר זנדברג: איפה?

תמר זנדברג: זה לא עובד.

תמר זנדברג: איפה זה?

חיים כץ: יעבוד, יעבוד, יעבוד.

עידן רול: - - -

תמר זנדברג: לא נכון.

תמר זנדברג: זה מומחים.

תמר זנדברג: רופאים מומחים, רופאי ילדים, רופאי כאב.

חיים כץ: תמר, אצלנו בקואליציה זה עובד לאט.

חיים כץ: כי צריך לעשות את זה.

חיים כץ: באופוזיציה זה עובד מהר, כי רק מדברים.

תמר זנדברג: לא.

תמר זנדברג: סבבה.

חיים כץ: לדבר זה קל.

חיים כץ: אבל להזיז נייר ממקום למקום לוקח זמן.

תמר זנדברג: סבבה.

תמר זנדברג: הזיזו את נייר.

חיים כץ: מי שלא עשה בחיים שלו, אז הוא טוב בעצות.

חיים כץ: אבל להפוך מעשה – אני לא מדבר אלייך.

חיים כץ: אני מדבר בכלל.

תמר זנדברג: חיים, אנחנו עוקבים וזה חמש שנים מאז שליצמן הודיע שזה מה שיקרה.

תמר זנדברג: אוקיי.

תמר זנדברג: עשו הכשרות לרופאים, הוכשרו 300.

תמר זנדברג: איפה ה-300 האלה?

תמר זנדברג: כמה מהם נותנים רישיונות?

תמר זנדברג: בכמה מהם הותקנו המדפסות?

יואב קיש: אני יכול רגע לענות?

תמר זנדברג: אני מדברת על העשייה נטו.

תמר זנדברג: לא על מה שאומרים לנו: יהיה, יהיה, יהיה.

יואב קיש: אני חייב לרגע להתייחס.

תמר זנדברג: מבין ה-300, כמה היום רושמים רישיונות?

חיים כץ: תשמעי.

חיים כץ: תקשיבי, הייתי שר והייתי דומיננטי במשרד, בסדר?

חיים כץ: הייתי דומיננטי.

חיים כץ: דיברנו מקודם על נפילות של אנשים מהבניינים.

חיים כץ: אמרתי: פקחים, כן פקחים.

חיים כץ: עשיתי, שיניתי הכול.

חיים כץ: אמרתי תעשו מכרז על רחפנים.

חיים כץ: אני רוצה רחפנים שיסעו ויתנו קנסות.

חיים כץ: הכנסנו קנסות.

חיים כץ: המכרז דרך היועצים המשפטיים, שכל כך נלחמתם שלא ישנו אותם, של המשרדים, שפוחדים להזיז את זה מפה לפה, שלא יגרד להם כלום.

חיים כץ: בסדר?

חיים כץ: הינה, אני אומר לך.

תמר זנדברג: נו?

חיים כץ: בחרו ארבע חברות.

חיים כץ: אמרתי: למה ארבע?

חיים כץ: ניגשו עשר חברות.

חיים כץ: תנו לכולם, כי יש המון בניינים, אנחנו בפיילוט.

חיים כץ: תנו לכולם, לכולם.

חיים כץ: תשמעי, איך שעזבתי נסגר הפיילוט.

חיים כץ: נסגרו הרחפנים.

חיים כץ: כי מי ששולט זה היועצים המשפטיים של המשרדים.

חיים כץ: והם פוחדים.

תמר זנדברג: אבל זה לא קשור.

חיים כץ: זה אותו דבר.

תמר זנדברג: למה?

תמר זנדברג: אבל 300 כבר הוכשרו.

יואב קיש: אפשר רגע לענות?

חיים כץ: אף אחד לא חושד בי שלא רציתי לעסוק בזה.

חיים כץ: והינה, הקמתי היום תת-ועדה ושמתי שם את אוסאמה מהאופוזיציה.

חיים כץ: גם ההנחיות שהיו לו: אל תוותר, הרי יהיה לך פה גיבוי.

חיים כץ: לא יכול להיות שאנחנו לא נילחם את המלחמה שתמנע נפילות.

תמר זנדברג: סבבה.

תמר זנדברג: אז בואו נקבל תשובות על 300 שכבר הוכשרו.

תמר זנדברג: אז אנחנו הולכים קדימה.

חיים כץ: אז הם יקבלו.

יואב קיש: קודם כול, אמרת 100.

יואב קיש: אני אומר שיש כ-300.

תמר זנדברג: 300, סבבה.

תמר זנדברג: איפה ה-300 האלה?

יואב קיש: ואני אומר עוד יותר מזה.

יואב קיש: אני אומר שזה לא מספיק טוב.

יואב קיש: אני אומר לך: הולכים למרשם.

יואב קיש: אז את הולכת איתי לעולם העבר.

יואב קיש: זו הרפורמה.

יואב קיש: זו הבשורה.

יואב קיש: אני רוצה לפתור.

יואב קיש: אז אתם מדברים: הכול לא עובד.

יואב קיש: מה?

תמר זנדברג: אתה רוצה - - -

חיים כץ: יואב, יואב, אתה לא צריך לצעוק עליה.

חיים כץ: היא קרובה אליך פה.

חיים כץ: ואני מכיר אותה.

חיים כץ: אם אתה תצעק, היא תצעק עוד יותר עוד פעם בחזרה ויחשבו שהולכים פה מכות.

תמר זנדברג: בסדר.

תמר זנדברג: לא.

תמר זנדברג: אני שואלת שאלה פשוטה.

יואב קיש: בסדר.

יואב קיש: אז, חברים, אם לא הבנתם - - -

תמר זנדברג: הבנתי.

חיים כץ: בואו.

חיים כץ: תמר, תמר, תני לו לדבר.

תמר זנדברג: אני שואלת.

תמר זנדברג: למה?

תמר זנדברג: מידע.

תמר זנדברג: מה-300 שהוכשרו, כמה רושמים?

יואב קיש: תודה.

יואב קיש: את הדיון על 300 אני אעשה כשאני אסיים לעבור על הרפורמה.

חיים כץ: תני לו לעבור.

חיים כץ: אחר כך ביקשת רשות דיבור.

חיים כץ: את תקבלי רשות דיבור.

יואב קיש: בדיוק.

חיים כץ: ותקבלי רשות דיבור והכול יבוא על מקומו בשלום.

תמר זנדברג: אתם סתם מורחים אותי.

חיים כץ: ואולי תצאי מרוצה.

חיים כץ: אולי.

יואב קיש: אני טוען שזו סופר בשורה לציבור המטופלים.

יואב קיש: הבעיות מוכרות.

יואב קיש: 300 זה לא מספיק.

יואב קיש: אנחנו פותחים את זה לאלפי רופאים מומחים שיש להם מדפסת שיודעת להוציא מרשם לאנטיביוטיקה, ותדע להוציא גם מרשם לקנביס רפואי.

יואב קיש: וכל התיקונים יגיעו לוועדה הזו.

יואב קיש: ויש לכם עבודה.

יואב קיש: יהיה גם בידיים שלכם.

חיים כץ: לא שלה.

חיים כץ: היא לא בוועדה.

יואב קיש: אה, היא לא בוועדה.

יואב קיש: חשבתי שהיא בוועדה.

תמר זנדברג: זה הופך להיות דיון עליי.

תמר זנדברג: אני שואלת.

חיים כץ: לא.

חיים כץ: הינה, לא מדברים עלייך.

תמר זנדברג: אפשר תשובה פשוטה?

חיים כץ: תמר.

תמר זנדברג: סליחה, אפשר תשובה פשוטה?

תמר זנדברג: מתוך ה-300 כמה רושמים?

יואב קיש: כשאני אסיים את הרפורמה, כל התשובות.

חיים כץ: תמר, כשהוא יסיים לדבר, הוא ייתן לך תשובות.

יואב קיש: בדיוק.

יואב קיש: בדיוק.

תמר זנדברג: אין תשובה לזה.

תמר זנדברג: זה סתם.

תמר זנדברג: הופכים את הדיון עליי, במקום על המטופלים.

יואב קיש: לא, לא.

יואב קיש: אני יותר לא אתייחס אלייך עד שלא תשאלי אותי שאלה.

תמר זנדברג: אני שואלת שאלה פשוטה.

חיים כץ: תמר.

תמר זנדברג: לא רוצים לענות, כי אין תשובה.

חיים כץ: זהו.

חיים כץ: אין תשובה.

חיים כץ: לא רוצים לענות.

חיים כץ: תמשיך.

חיים כץ: קיבלנו.

יואב קיש: עכשיו, זה נושא של אני חושב לאור מה שנאמר פה - -

תמר זנדברג: אם יש תשובה, תנו תשובה במקום להפוך אותי לנושא הדיון.

יואב קיש: - - כולם מבינים כמה המהלך הזה חשוב.

יואב קיש: ואני מצטרף למה שאמרת, היושב-ראש, שיש פה שינוי דרמטי בתפיסה של הר"י לעניין וזה חשוב מאוד.

יואב קיש: חשוב לציין את זה.

יואב קיש: בבקשה, בואו נעבור לשקף הבא.

יואב קיש: הנושא השני שהוא גם מרכז התיקון שאנחנו מובילים.

יואב קיש: ופה אני חייב להודות שלצערי אנחנו עוד לא הצלחנו להשלים את המהלך.

יואב קיש: ואני אגיד למה אני מתכוון.

יואב קיש: ראשית, בזה שאנחנו מעבירים את זה לרכישה דרך קופות החולים ולא שעכשיו כל מטופל קונה ומתמודד – יש פה רכישה מרוכזת של קופות החולים.

יואב קיש: זה המהלך שקופות החולים יובילו.

יואב קיש: ואני מאמין שהוא כשלעצמו ייצר כוח, מה שנקרא, מיקוח יותר חזק לקופות ברכישה מול היצרנים ויעזור להוריד את המחיר.

חיים כץ: למה זה לא מפוקח?

חיים כץ: המחיר למה לא מפוקח?

יואב קיש: יש עכשיו ועדת מחירים שמשרד הבריאות דרש פיקוח.

יואב קיש: עוד פעם, זה לא מוגדר תרופה בחוק ולכן אנחנו באירוע יותר מורכב.

חיים כץ: כן.

חיים כץ: בסדר.

חיים כץ: אבל יש פיקוח מחירים.

יואב קיש: אבל האוצר אומר שזה צריך להיות שוק חופשי והוא לא רוצה, ויש אי הסכמה.

יואב קיש: זה הגיע לרמת מנכ"לים וזה חלק מהמהלך שבא לפתור את העניין הזה.

חיים כץ: טוב.

יואב קיש: כי אתה יכול להגיד שדרך אחת היא: בואו נעשה פיקוח ונקבע מחירים וזהו.

יואב קיש: האוצר מאוד מתנגד לזה.

יואב קיש: אמרתי לאוצר: בסדר, אנחנו נוותר על הדרישה לפיקוח מחירים; אנחנו נאפשר ייצוא; אבל אנחנו רוצים מימון ישיר לסל תוספתי לקנביס רפואי שיהיה בשני שלבים.

יואב קיש: שלב ראשון, 100 מיליון שקלים.

יואב קיש: ובעקבות הקבלה שלו, זה כבר יאפשר להוריד את המחירים בכ-20% ולכולם.

יואב קיש: או שיכול להיות שאנחנו נבנה איזשהו מתווה אחר.

חיים כץ: מה זה תאפשר לו ייצוא?

תמר זנדברג: זה דרך סל הבריאות, נכון?

יואב קיש: לאפשר ייצוא.

חיים כץ: לא.

תמר זנדברג: אז איך?

יואב קיש: זה סל קנביס, סל תוספתי מיוחד.

תמר זנדברג: ייעודי?

יואב קיש: זה ייעודי.

חיים כץ: זה לא תרופה.

חיים כץ: אז לא הכניסו לסל הבריאות.

תמר זנדברג: לכן אני שואלת.

תמר זנדברג: איך זה?

יואב קיש: אני תכף אדבר על המספרים.

יואב קיש: אבל כן, בעקרון יש פה כמה מהלכים שיורידו את המחירים, ויחד עם המימון הזה של סל הקנביס הייעודי הזה - - -

חיים כץ: הם לא יורידו אם לא תעשו פיקוח.

חיים כץ: אם לא תקבעו תקרות של מחיר, הם לא יורידו.

חיים כץ: הם פשוט ירוויחו יותר.

חיים כץ: הם יגידו שיש להם עלויות מימון ועלויות פרסום ועלויות שיווק ועלויות זה.

חיים כץ: צריך לקבוע תקרה.

חיים כץ: גם הצרכנים יצטרכו לקבל את זה במחיר לצרכן וגם הספק צריך להרוויח, אבל להרוויח במידה.

חיים כץ: אם לא תהיה תקרה, הוא ירוויח באופן חזירי, ואת זה אנחנו לא רוצים.

יואב קיש: אז יכול להיות שאתה צודק.

יואב קיש: ויכול להיות בסוף לא תהיה ברירה ונימנע.

יואב קיש: אני אומר שאני בעניין הזה מוכן ללכת עם האוצר.

יואב קיש: דרך אגב, מה כן לעוזר לזה – שאלת על הייצוא.

יואב קיש: הייצוא היום עוד לא נפתח.

יואב קיש: שזה בעיה.

יואב קיש: אני אומר לך כמי שבעד הכלכלה ורוצה לפתוח ולהוציא ייצוא, אני מאוד הייתי רוצה שהייצוא יהיה.

יואב קיש: אני מאלה שדוחפים במשרד חזק לייצוא.

יואב קיש: אנחנו השלמנו נוהל ייצוא שלא היה עדיין.

יואב קיש: אבל אני עומד עיקש מול האירוע הזה, שעד שלא נסדיר פה את המחירים – דרך אגב, היצרנים, חלקם כבר שלחו לי מחיר.

יואב קיש: אנחנו מורידים את המחיר.

יואב קיש: היום זה נע בין 200 ל-300 שקלים לעשרה גרם.

יואב קיש: מוכנים להוריד את המחיר לבין 120 ל-150 שקלים לעשרה גרם.

יואב קיש: תנו לנו לייצא.

יואב קיש: לעשות שבעצם הייצוא יעזור להם לסבסד פה.

יואב קיש: אני אומר שעד שהאוצר לא מתגייס לאירוע הזה, אנחנו – ואני חושב שאפשר להשלים את זה, כי מה שאני רואה באוצר, בניגוד למקומות אחרים שאתה רואה עיקשות וחוסר הסכמה, אני אומר לך דווקא - - -

חיים כץ: זה הולך לכיוון לייצא?

יואב קיש: זה הולך לכיוון של הסכמה שלהם.

יואב קיש: הם אמרו לי: תשמע, אין לנו תקציב; כשיהיה תקציב, אנחנו נסגור את זה בפנים.

יואב קיש: אמרתי להם: אני לא יכול לחכות לתקציב; תנו לי משהו עכשיו, זמני, זה גישור; תמצאו את מקור.

יואב קיש: אז על זה הדיונים.

יואב קיש: אני מאמין שאפשר יהיה להסתדר עם האוצר.

חיים כץ: מי שנמצא בשוק ההון עכשיו, מה שאתה אומר זה מידע פנים?

יואב קיש: אני לא יודע.

יואב קיש: אני מספר לוועדה.

יואב קיש: אז זה לא פנים.

יואב קיש: אני גם לא חברה.

חיים כץ: אתה יודע, תשמע, מי שנכווה ברותחין צריך להיזהר מצוננין.

חיים כץ: כי בתיק שלי יש כמה מניות קנביס.

יואב קיש: אתה לא היחיד ששומע.

חיים כץ: לא.

חיים כץ: זה לא משנה.

חיים כץ: זה לא משנה.

חיים כץ: אם זה מידע פנים, אז - - -

יואב קיש: לא.

יואב קיש: זה לא מידע פנים, כי אנחנו לא באיזו חברה.

חיים כץ: טוב.

יואב קיש: אנחנו באים ומדברים על מדיניות, מדברים על הרפורמה ואומרים: אנחנו בעד ייצוא.

יואב קיש: אבל לא נוציא גרם אחד של קנביס לפני שנסדיר את המחיר במדינת ישראל.

יואב קיש: אני אומר את זה בצורה הכי ברורה.

יואב קיש: ואני אומר את זה לאוצר: זה בידיים שלכם, אתם שותפים לאירוע.

יואב קיש: הם מבינים את הגודל של העניין.

יואב קיש: ומה שצריך לעשות הוא להשלים את המנה הראשונה של ה-100 מיליון שקלים לסל הקנביס הייעודי, ומשם נוכל להתקדם הלאה.

יואב קיש: והנושא השלישי שיוריד את המחירים, שלזה גם יש תלונות לא מעטות, אנחנו נאפשר שיווק ישיר מהיצרן לצרכן, מה שהיום עובד רק דרך מסלול מאוד ארוך עם הקופות.

יואב קיש: הוא עדיין יצטרך לשים רוקח עם עמדת ירפא.

קריאה: זה לא עובר דרך קופות חולים.

יואב קיש: עמדת ירפא זה בבתי המרקחת.

יואב קיש: עמדת ירפא היא עמדה של רוקח.

יואב קיש: הוא יוכל לשים רוקח שלו ותחת מרשמים ולעבוד ישירות מהיצרן ולמכור בחוץ בשוק.

תמר זנדברג: לא הבנתי.

תמר זנדברג: אז אתם מחזירים את זה חזרה?

תמר זנדברג: כל מה שדיבר איתנו פה יובל לנדשפט שזה חייב להיות מתוקנן וחייב להיות ברינקסים שיובילו.

תמר זנדברג: מחזירים את זה חזרה לעולם הקודם?

דוד פפו: נכון.

דוד פפו: נכון.

יואב קיש: אני מסביר עוד פעם.

יואב קיש: אנחנו מסבירים עוד פעם.

יואב קיש: מי שירצה ויפעל בהעברות כשהמשטרה דורשת את כל האבטחה לבתי המרקחת – יעבוד.

יואב קיש: מי שירצה לבוא פיזית, לקנות ישירות מהמפעל – יש שם רוקח.

יואב קיש: מי שירצה.

יואב קיש: אני לא יכול להכריח.

יואב קיש: אם יהיה מפעל שלא ירצה, לא יהיה.

תמר זנדברג: אבל העולם הקודם היה מבוסס על קשר ישיר בין המטופלים לספק.

חיים כץ: לספק.

יואב קיש: מאפשרים את זה.

קריאה: - - -

חיים כץ: בדיוק.

תמר זנדברג: שלוש שנים דיברו איתנו: זה בשום פנים ואופן - - -

קריאה: לא שלוש שנים.

קריאה: עשר שנים.

יואב קיש: אנחנו מאפשרים.

חיים כץ: מי שעושה לפעמים אומר - - -

תמר זנדברג: לומד.

חיים כץ: לא.

חיים כץ: אומר: טעינו.

ענת כהן שמואל: נכון.

תמר זנדברג: סבבה.

חיים כץ: הוא אומר: טעינו, ומתקן.

יואב קיש: אני אומר שהתיקון לזה הוא שכן רוצים לאפשר את זה.

חיים כץ: אולי זה טוב לחלק מאנשים שזה יהיה לידם.

יואב קיש: בדיוק.

יואב קיש: בדיוק.

תמר זנדברג: סבבה.

תמר זנדברג: זה מה שאני שואלת.

יואב קיש: אנחנו לא מחייבים.

יואב קיש: אני אומר עוד פעם: אנחנו לא מחייבים.

יואב קיש: ומה ששונה מפעם שעברה הוא שאנחנו דורשים שיש שם רוקח עם עמדת ירפא שיהיה מסוגל לקבל מרשם ולזכות, כדי שלא עכשיו עם אותו מרשם ילכו ויקנו במקום אחר.

תמר זנדברג: איפה?

תמר זנדברג: איפה פיזית זה יהיה?

יואב קיש: זה יהיה ממוחשב, כל הדברים האלה.

יואב קיש: לא.

יואב קיש: הוא לא צריך להחזיק בית מרקחת שלם.

יואב קיש: הוא מחזיק רוקח עם עמדת ירפא.

תמר זנדברג: אבל איפה?

יואב קיש: אצלו במפעל.

תמר זנדברג: במפעל עצמו?

יואב קיש: כן, כן.

יואב קיש: הוא יוכל להביא אנשים למפעל, ויוכל גם לעשות שליחויות משם.

עידן רול: מבחינתי, זה מהלך מבורך.

תמר זנדברג: אה, יוכל גם לעשות שליחויות?

יואב קיש: יוכל גם לעשות שליחויות.

חיים כץ: יואב, כמה זמן יש לך למצגת?

חיים כץ: כי אנחנו מקבלים המון נזיפות מאלה שבזום שאנחנו - -

עידן רול: ולנו יש שאלות.

חיים כץ: - - באופן שיטתי לא נותנים להם לדבר.

יואב קיש: לדעתי, עוד ארבעה שקפים, ואני מקווה שהזום יעבוד.

חיים כץ: ארבעה שקפים, בסדר.

חיים כץ: מקווה שהזום יעבוד.

עידן רול: חיים, צריך לעשות דיון בוועדת המדע והטכנולוגיה על הזום והתפקוד שלו.

יואב קיש: סליחה, שלושה שקפים.

יואב קיש: זה עוד שניים, חיים.

יואב קיש: שקף זה ועוד שניים.

חיים כץ: כן, עידן, אתה יושב פה.

חיים כץ: כמה פעמים ראית שהזום לא עובד?

עידן רול: לא.

עידן רול: אני איתך בסדר.

עידן רול: אני מבין.

חיים כץ: תרשום שאתה איתי.

עידן רול: זה נרשם בפרוטוקול.

יואב קיש: אני חושב שעל נושאה הייצוא דיברנו כבר והמסר של ענייה עירך קודמים ברור לכולם.

יואב קיש: אני אומר שצריך להבין שדווקא בעולם של קורונה ושל מגבלות קשות בפיתוח הכלכלה, זה יכול להיות נדבך מאוד משמעותי ואני חושב שהאוצר איתנו בעניין הזה ואני וקורא להם באמת למצוא את המקור התקציבי במיידי כדי לאפשר לעניין הזה להתקדם.

יואב קיש: על CBD דיברתי.

יואב קיש: בואו נמשיך לשקף ולדעתי אחריו יש את האחרון.

יואב קיש: עוד כמה דברים שאנחנו עושים, שעלו בעניין הזה.

יואב קיש: שקיפות מידע מול המטופלים – הכוונה היא על הפירוט של המוצר.

יואב קיש: יהיה ברקוד שאפשר יהיה לסרוק בכל האצווה ולראות מה הרכיבים הנוספים, לא רק את ה-THC וה-CBD.

יואב קיש: וזה כלי חשוב שבא מהשטח ובהתאם לבקשת המטופלים.

יואב קיש: רישוי עסקים – היק"ר עד היום נתן שנה לכל עסק.

יואב קיש: ויש לנו בחוק, אנחנו לא צריכים לעשות שינוי.

יואב קיש: זה קיים בחוק לאפשר שלוש שנים.

יואב קיש: אנחנו נאפשר שלוש שנים.

יואב קיש: רישיון ראשן יהיה לשנה, לחדש, אבל חידוש רישיון יהיה לשלוש שנים, שזו גם בשורה לכל המפעלים, היצרנים וכל העסקים.

יואב קיש: ונושא אחרון – אנחנו כמובן נצטרך לטפל במערכת המחשוב כדי שכל העסק הזה יעבוד.

יואב קיש: ובעצם הגענו לשקף האחרון שאתה יודע, בסוף צריך לדבר תכלס מה צריך לעשות.

יואב קיש: יש לנו פה להביא שינויי חקיקה ותקנות.

יואב קיש: אני אומר לך את זה, היושב-ראש, אנחנו נעשה את זה בהקדם.

יואב קיש: הנוסחים כבר מוכנים.

יואב קיש: יוצגו להערות הציבור ויבואו לפה בהקדם האפשרי.

יואב קיש: הנושא השני הוא הדרישה ממשרד האוצר לתקצוב ייעודי לקנביס רפואי.

יואב קיש: צריך להשלים יחד עם הר"י את נוהל הכשרת רופאים.

יואב קיש: בעצם המשמעות היא שמהרגע שזה יכנס לפועל, מה יקרה?

יואב קיש: יבוא מטופל לאונקולוג שלו, למשל, ויגיד: אני רוצה בשביל לנסות להוריד כאב עם קנביס רפואי, או שהאונקולוג בכלל יציע לו, אם הוא מכיר; אבל אני מדבר על אותם רופאים שעדיין היום לא מכירים את הקנביס הרפואי.

יואב קיש: ואז מה יעשה אותו אונקולוג?

יואב קיש: אם הוא לא מבין ולא יודע איך משתמשים ומה צריך לעשות, יגיד לו: תשמע, תן לי לבדוק.

יואב קיש: יכול להיות שהוא יעביר למישהו אחר שמכיר, ויכול להיות שהוא יעשה בעצמו את ההסמכה, כי הוא יבין שהדרישה הזאת תעלה ותגדל.

יואב קיש: זה ההליך שכנראה ייקח קצת זמן, אבל בסופו של דבר אני חושב שזה הדבר הנכון.

יואב קיש: איפה שעוד צריך להסביר את זה, זה דווקא במטופלים הכרוניים.

יואב קיש: למשל, קח אדם קטוע רגל, בסדר?

יואב קיש: שסובל מכאבים.

יואב קיש: והוא בא לרופא הכאב שלו, קיבל קנביס וזה עוזר לו.

יואב קיש: הוא בא עוד פעם ומקבל, אני לא רוצה במירכאות להכריח אותו כל שלושה חודשים להגיע לרופא שלו.

יואב קיש: המומחה יכול, לדעתי – גם זה צריך להיות בתיאום עם הר"י.

יואב קיש: יוגדר חולה כרוני שזקוק לטיפול בקנביס והוא יוכל לקבל את חידוש המרשם אצל רופא קהילה על מנת שלא לייצר בכך עומס מיותר.

יואב קיש: נושא הקלות רגולטוריות, שכבר אצלנו במשרד.

יואב קיש: אנחנו פותחים אותן כבר.

יואב קיש: דיברתי על הנושא.

יואב קיש: נתתי דוגמה ברישוי עסקים.

יואב קיש: ויש עוד דברים נוספים.

יואב קיש: אז אם אני מסכם, אני אומר עוד פעם שבמידה מסוימת אני חושב שכל חברי הכנסת שפה יהיו שותפים להרגשה שלי, ובטח אתה, היושב-ראש, כשאתה עושה משהו כזה, כשאתה יודע שאתה מביא בשורה כזו חשובה להרבה אנשים, אתה אומר: טוב שאני פה בבית הזה ושאני יכול לעשות את הדברים האלה.

יואב קיש: אני לא אומר שמה שהבאנו הוא מושלם.

יואב קיש: יש עוד דברים שנצטרך לעשות.

יואב קיש: אבל יש פה שינוי כיוון מאוד משמעותי, גם בעמדת משרד הבריאות, גם בעמדת הר"י, גם בעמדת יק"ר.

יואב קיש: ואני חושב שאנחנו נביא בשורה מאוד גדולה למטופלים.

יואב קיש: תודה רבה.

חיים כץ: אוקיי.

חיים כץ: בואו.

חיים כץ: המתכונת שלנו בעבודה תהיה כזאת: הח"כים ידברו, מי שרוצה; אתה תרשום את השאלות, ובסוף אתן לך רבע שעה להשיב.

יואב קיש: להשיב.

יואב קיש: מאה אחוז.

חיים כץ: כי לא נתחיל אחד אחד אחד, כי אז לא נגיע לכולם.

חיים כץ: יש לנו בערך 35 דקות.

חיים כץ: זאת אומרת, יש לנו 20 דקות לשאלות.

חיים כץ: יש לנו בזום אחד, שניים, שלושה, ארבעה, חמישה, שישה, שבעה, שמונה, תשעה, עשרה, ופה יש עוד ארבעה, שרוצים.

חיים כץ: 14 איש.

חיים כץ: אני חושב שזה לא נכון ולא מכובד להגיד לך: דבר שתי דקות.

חיים כץ: כי אתה לא ממצה את הרעיון שלך.

חיים כץ: אתה בשתי דקות לא יכול למצות.

חיים כץ: בואו לא נחזור אחד על דברי השני, לא נחדד: אני רוצה לחדד את מה שהוא אמר.

חיים כץ: בואו נשתדל לתת למקסימום אנשים להגיד ולדבר לפי הסדר, סדר של הח"כים.

חיים כץ: אבל נתחיל עם לא ח"כית.

חיים כץ: דנה בר-און, בבקשה.

דנה בר-און: תודה רבה, כבוד היושב-ראש.

חיים כץ: בקצרה אבל.

דנה בר-און: בקצרה.

חיים כץ: לפרוטוקול את תפקידך.

דנה בר-און: אני מנכ"ל עמותת הקנביס הרפואי.

דנה בר-און: אני עומדת כרגע כעותרת לבג"ץ בשם המטופלים על כל הבעיות שאנחנו נמצאים בהן.

דנה בר-און: אני רוצה להתחיל במילים הטובות דווקא.

דנה בר-און: קודם כול, לך כבוד היושב-ראש, אתה הזכרת את הכהונה הקודמת שלך ותמיד רציתי לומר לך כוותיקת המטופלים שהדעות שהשמעת כבר אז היו מאוד מאוד מאוד מתקדמות.

חיים כץ: יש לי הרבה זמן עכשיו.

דנה בר-און: וכבר אז שמחנו על ההתערבות שלך בתחום.

דנה בר-און: ואני שמחה שהחזרת אלינו בתחום הזה.

דנה בר-און: המילים הטובות הבאות הן כמובן לסגן השר קיש שעשה, מבחינתנו, את המהפכה האמיתית כאן.

דנה בר-און: עוד לפני שאני נוגעת בדברים עצמם, זו המהפכה של הדלת הפתוחה.

דנה בר-און: כי אנחנו חיינו חמש שנים כרגע תחת מה שאני קראתי "צער" הבריאות, באופן שבו אנחנו היינו שקופים ושפני ניסיונות.

חיים כץ: בואי אבל לענייננו.

חיים כץ: בואי נתמקד.

דנה בר-און: אז אני מודה לך על כך, כבוד סגן השר.

דנה בר-און: לענייננו, הרבה מאוד מהדברים ושינויים הם כמובן מבורכים.

דנה בר-און: בעיקר הורדה של החוליות האחרונות שכמובן - - -

חיים כץ: תראי, מה שטוב אל תגידי.

חיים כץ: רק מה שהרע.

דנה בר-און: אוקיי.

דנה בר-און: בסדר.

חיים כץ: כי את הרע אנחנו צריכים לשפר.

חיים כץ: את הטוב אנחנו יודעים.

דנה בר-און: אוקיי.

דנה בר-און: אז ראשית, לגבי המחירים – מדובר בפתרון חלקי שייקח לו עוד הרבה מאוד זמן להתממש.

דנה בר-און: ונכון לכרגע, יש עשרות אלפי מטופלים שכבר השנה בעקבות הרפורמה לא מקבלים טיפול רציף או טיפול בכלל בגלל שהטיפול שלהם עולה אלפי שקלים בחודש.

דנה בר-און: אז אנחנו חייבים פתרון ביניים.

דנה בר-און: וזה בהנחה שהאוצר יאשר את התקציב הזה וזו באמת, בואו נגיד, תקווה.

דנה בר-און: הדבר השני שאני רוצה לדבר עליו הוא עניין סימון האריזה, שזה נהדר ומצוין ובהחלט עונה לדרישות שלנו מבחינת מה צריך לכלול בפנים.

דנה בר-און: אבל מאחר שהרבה מאוד מהמטופלים הינם אנשים מבוגרים, סיעודיים, אינם מתמצאים בטכנולוגיה, זה יהיה נכון להוסיף את פרטי בדיקות מעבדה של האצווה במסגרת העלון שבתוך האריזה.

דנה בר-און: ואין צורך רק בברקוד.

דנה בר-און: אפשר גם ברקוד וגם זה, אפשר רק את זה.

דנה בר-און: אבל אי-אפשר לקנות, עם מטופלים מבוגרים והלא טכנולוגיים, רק בברקוד.

דנה בר-און: זה הדבר השני.

דנה בר-און: הדבר השלישי נוגע לעניין התקינה.

דנה בר-און: לצערי הרב, שום דבר מהפתרונות שהצעת, כבוד סגן השר, לא מתייחס לעניין המהותי שבגינו הוגשה העתירה שלנו.

דנה בר-און: וזה השינוי שנעשה בתקינה של הדברה, בתקינה של הגידול, בתקינה של מה שעוברת התפרחת במפעל, ואני לא מבינה מה התפרחת שלי איבדה במפעל, כי היא מגיעה אליי בדיוק באותה צורה שהיא ירדה מהעץ.

דנה בר-און: כל התקינה הזאת נוגדת את התקינה הקיימת בחו"ל.

דנה בר-און: הביאה בארץ לגל של תופעות לוואי שלא שמענו עליו מעולם, ואני מטופלת בקנביס 13 שנה.

דנה בר-און: אין לה שום תימוכין מקצועי.

דנה בר-און: אנחנו הבאנו לבג"ץ שש חוות דעת מומחים בנושא.

דנה בר-און: משרד הבריאות לא הביא חוות דעת אחת נוגדת.

דנה בר-און: משרד החקלאות לא הביא חוות דעת אחת נוגדת.

דנה בר-און: אנחנו נמצאים פה במצב שכרגע אני נוטלת תרופה שנעשה בה שימוש בחומר הדברה שמוגדר על ידי הסוכנות לאיכות הסביבה האמריקנית כאסור דרך חשיפה נשימתית.

דנה בר-און: זה פסיכי.

דנה בר-און: אז יש פה בעיה מהותית, שחיינו כאן בסכנה.

דנה בר-און: נעשה כאן שינוי שלא נעשתה בו שום ולידציה על תאריך ייצור וגידול התורה, ואנחנו למעשה שפני ניסיונות של השינוי הזה.

דנה בר-און: אני לא הסכמתי להיות שפן ניסיונות.

דנה בר-און: אני מבקשת התייחסות לדבר הזה.

דנה בר-און: כי אחרת, לא באמת פתרתם לנו את הבעיה.

חיים כץ: ועוד משפט אחד.

דנה בר-און: והמשפט האחרון שאני רוצה להתייחס הוא לעניין העבודה עם הר"י.

דנה בר-און: אנחנו אלה, כמותך, כבוד היושב-ראש, שרצינו לאורך כל הדרך שהרופאים המטפלים יהיו אחראים על הנושא.

דנה בר-און: ולכן אני מברכת על המהלך.

דנה בר-און: אבל אנחנו המטופלים מבהירים כאן קבל עם ועדה: אנחנו יודעים היטב מי עומד בראש המהלך הזה, ובראשו עומד ד"ר מיכאל דור וד"ר דרור רובינסון.

דנה בר-און: ד"ר מיכאל דור היה היועץ הרפואי ליק"ר במשך כל התקופה הנדונה, מאז 2013, והוא אחראי לכל הפשעים שבוצעו בנו, ואני משתמשת במילה הזאת במדויק ובכוונה.

דנה בר-און: הוא אחראי באופן ישיר להשמתי בכיסא גלגלים.

דנה בר-און: הוא אחראי אופן ישיר ללמעלה מ-400 תיקים רפואיים שיושבים על שולחני כרגע, ושאם הוא יחזור באיזושהי צורה לתחום, אנחנו לא נאפשר לזה לקרות.

חיים כץ: מצוין.

חיים כץ: זה משפט מצוין לסיום.

חיים כץ: עידן, בבקשה.

עידן רול: תודה רבה, אדוני היושב-ראש.

עידן רול: תודה רבה לסגן שר הבריאות.

עידן רול: אני באמת רוצה לומר שברור שיהיו פה אמירות שיש עוד מה לעשות, יש הרבה מה לעשות.

עידן רול: אבל אני חושב שנעשו פה צעדים באמת מרשימים בתקופת זמן קצרה מאוד.

עידן רול: אני מלווה את הנושא כבר שנה וחצי.

עידן רול: יש פתאום הרגשה שבאמת, כמו שדנה אמרה, יש דלת פתוחה, יש אוזן קשבת.

עידן רול: הדברים שנעשים פה הם אופרטיביים, הם ברורים.

עידן רול: אפשר עכשיו לשאול שאלות ולדייק, אבל אני באמת חושב שצריך להחמיא על העבודה שנעשית פה בתחום.

חיים כץ: תלך לדברים הדברים הגרועים.

עידן רול: לא.

עידן רול: וזה חשוב כי הרבה פעמים אין תשובות - - -

חיים כץ: כי מה שטוב, זה טוב.

חיים כץ: אנחנו רוצים לשפר.

עידן רול: זה נחמד לראות מענה קונקרטי.

עידן רול: עכשיו, לגבי תקינה.

עידן רול: התקינה של המגדלים, אני חושב שצריך לבחון מחדש את הנושא של תקן ישראלי למגדלים.

עידן רול: יש תקן אירופאי.

עידן רול: יש תקן אמריקאי.

עידן רול: אני באופן כללי חושב שזה עושה לנו נזק בכלכלה, שאנחנו מייצרים תקנים מקבילים שלנו.

עידן רול: עכשיו, הנושא של התקינה הוא משמעותי מכמה בחינות.

עידן רול: א', הוא משית עלויות נוספות על המגדלים שבסוף מתגלגלות ליצרן, כי הם צריכים לעמוד גם בתקינה הישראלית וגם בתקינה האירופאית כדי שהם יוכלו לייצא בהמשך.

עידן רול: הרי נוצר מצב שאם אתה עומד בתקינה הישראלית, אם אתה רוצה לייצא, אתה עכשיו גם צריך להעביר את כל האצוות גם תקינה אירופאית.

עידן רול: אני חושב שאין צורך.

עידן רול: הגיע הזמן לאמץ תקינה אירופאית.

עידן רול: זה גם מתייחס לנקודה המאוד חשובה שהעלתה דנה, של הדברה מסוכנת.

עידן רול: הדברה זו לא נכללת בתקינה אירופאית ולכן אם מאמצים את זה, זה גם פותר את הבעיה של חומרי הדברה.

עידן רול: יש פה גם רגולציה מאוד מכבידה.

עידן רול: באמת 16 בדיקות לכל אצווה.

עידן רול: הבנתי שרוצים לעשות תהליך של מדיקליזציה.

עידן רול: אבל אי-אפשר להתעלם מזה שמדובר בגידולים, וגידולים לא חייבים לעבור את אותם תהליכים.

עידן רול: דבר נוסף – זה יציל את החסם לייצוא.

עידן רול: זאת אומרת, זה כבר עכשיו יכשיר מגדלים לייצוא כי מדינות אירופה, שאליהן אנחנו מתכוונים לייצא בעיקר כאן בארץ, דורשות את זה.

עידן רול: דבר נוסף הוא ההתעקשות על המחיר המפוקח.

עידן רול: אני מסכים עם כבוד היושב-ראש.

עידן רול: אני חושב שזה משהו שחייב להתבצע.

עידן רול: חייב להיות מחיר מפוקח.

עידן רול: אני רוצה להציע שני מודלים, שזה אני בטוח שסגן השר ידע לבחון עם הצוות שלו מה מהם יותר מתאים.

עידן רול: אבל או ללכת על מגוון מוצרים מצומצם שמכסה את מספר המקרים הכי רחב מבין המטופלים, או ללכת על מקרים שהם מקרים קשים במיוחד שברור לנו שהעלות תהיה מאוד מאוד גבוהה ולא נצליח להוריד אותה.

עידן רול: ואז לייצר להם מחיר מפוקח.

עידן רול: כלומר, אני אדגיש, הפשרה, בעיניי, צריכה להיות עם משרד האוצר לפחות בתור התחלה.

עידן רול: מספר מוצרים מוסכם שעליו יהיה מחיר מפוקח.

עידן רול: שתי שאלות לסיום, הנושא של זמינות רופאים הוא מאוד חשוב.

עידן רול: אני מברך את המעבר למרשם ואת הזמינות של הרופאים.

עידן רול: אנחנו מכירים שבשטח בסופו של דבר, לבטח כשעוברים לרופא מומחה, יכול להיות מצב שלמטופלת מאזור הדרום לא יהיה תור אצל מומחה אונקולוגי שיכול לתת מרשם קנביס גם חודשיים, לצורך העניין.

עידן רול: ולכן זה לא רק מספר רופאים, אלא זה גם הפריסה שלהם.

עידן רול: ואני מבקש שיהיה גורם במשרד הבריאות שיבחן בפועל מה הזמינות והפריסה ברחבי הארץ של רופאים לפי הסיווגים המאוד מדויקים וחשובים שעשיתם לסימפטום ולמחלות השונות.

עידן רול: כנראה שבפועל זמן הקבלה של תור הוא קצר.

עידן רול: נגזרת לזה, אני חושב שצריך לשקול להאריך את המרשמים.

עידן רול: זאת אומרת, להוריד את המרשמים, שלושה חודשים - - -

חיים כץ: קח עוד דקה.

חיים כץ: תשאיר משהו לתמר.

עידן רול: לא, לתמר יש מספיק ידע בנושא הזה.

חיים כץ: לא, לא.

עידן רול: לא, לא.

עידן רול: משפט אחרון.

עידן רול: מרשמים זה חשוב.

עידן רול: מדובר לרוב בחולים כרוניים.

עידן רול: זה לא כמו אנטיביוטיקה.

עידן רול: ולכן אולי צריך לחשוב מעבר לחצי שנה אולי ליותר, ולחסוך גם את העלויות של זה וגם את הזמינות של הרופאים והתורים.

עידן רול: ושאלה האחרונה: האם יוארכו המרשמים?

עידן רול: הייתה השאלה וזהו.

עידן רול: תודה רבה.

חיים כץ: תמר, בבקשה.

תמר זנדברג: תודה רבה, אדוני היושב-ראש, אני מאוד מברכת על הכוונה ואני יודעת שגם לך כסגן השר יש גם עניין וגם מוכנות ופתיחות הרבה יותר גדולים לנושא.

תמר זנדברג: ולכן גם צריך לברך את השר שהפקיד בידייך את התחום הזה.

תמר זנדברג: ואין ספק שיש כאן הצהרת כוונות מאוד מאוד משמעותית שמקדמת את הנושא.

תמר זנדברג: אני בהחלט יכולה להעיד על זה.

תמר זנדברג: עם זאת, אני חושבת שדיברת, אדוני היושב-ראש, על למידה והפקת לקחים גם מטעויות וגם תוך כדי תנועה ומניסיון בתחום.

חיים כץ: בשביל זה צריך לפרק את הממשלה וללכת לבחירות.

תמר זנדברג: אני לא יודעת.

תמר זנדברג: יכול להיות.

תמר זנדברג: אני באופוזיציה לממשלה הזו.

חיים כץ: ככה אני חושב.

תמר זנדברג: אבל בכל זאת בתחום הקנביס הרפואי, יש לי לא מעט ניסיון.

תמר זנדברג: אמרת שאולי ב-2010 כאן בוועדה.

תמר זנדברג: אני מ-2015 עד 2019 טיפלתי באופן מאוד מאוד אינטנסיבי בנושא.

תמר זנדברג: בקיץ 2015 השר ליצמן הכריז על הרפורמה אצלי בוועדה ואמר שזה ייקח - -

חיים כץ: אני כבר לא הייתי פה.

חיים כץ: הייתי שר.

חיים כץ: נתתי לך 2 מיליון שקל, לא?

תמר זנדברג: - - שישה עד שניים-עשר חודשים להפעיל את הרפורמה.

תמר זנדברג: היום אנחנו 2020, והרפורמה רק התחלה לפעול וכבר יש מספר לקחים וכבר יש רפורמה נוספת.

תמר זנדברג: אז זה באמת טוב מאוד, אבל שוב יש כמה לקחים.

תמר זנדברג: ואני רוצה להצביע על צווארי בקבוק שהצטרפו בתהליך.

תמר זנדברג: ואני רוצה להתייחס למטופלים, לרופאים ולמגדלים.

תמר זנדברג: המטופלים – מה שהכי בולט שמפריע להם כרגע זה המחיר.

תמר זנדברג: יש את נושא הזנים והמדיקליזציה שהתייחסו לזה חבר הכנסת עידן רול ודנה, אני לא אחזור.

תמר זנדברג: אבל בואו נגיד המחיר כרגע הוא חסם משמעותי מאוד.

תמר זנדברג: אם זה עלה מ-370 ל-1,000 ול-1,500 ול-2,000, אז זה ברור.

תמר זנדברג: עכשיו, לי לא ברור המנגנון של סל ייעודי.

תמר זנדברג: אני לא שמעתי שקיים מנגנון כזה, ואני מטיל ספק ביכולת להמציא מנגנון חדש פתאום יש מאין.

תמר זנדברג: אבל אם אפשר, מה טוב.

תמר זנדברג: מצד שני – אני רגע אקפוץ למגדלים ולנושא הייצוא – אנחנו כאן נתקלנו במעגל קסמים.

תמר זנדברג: אומרים לנו המגדלים, אולי תכף נשמע מהם: תנו לנו את הייצוא, נוכל לסבסד את הייצור הישראלי.

תמר זנדברג: אומר סגן השר כרגע: עד שלא נסבסד את הישראלי, לא יהיה ייצוא.

תמר זנדברג: אז אני כאן רואה מבוי סתום שאני לא רואה איך נוכל לצאת ממנו.

תמר זנדברג: ובעיניי, הוא יפגע גם בכלכלת ישראל, כי הייצוא – יכול להיות שכבר פספסנו את הבום הראשוני.

תמר זנדברג: אבל זה תחום שללא ספק Booming.

תמר זנדברג: אנחנו גם בעידן של משבר כלכלי עולמי.

תמר זנדברג: לצערי, אנחנו יכולים להחמיץ פה הזדמנות וחבל מאוד.

תמר זנדברג: ואני אשמח לשמעו איך מתכוונים לפתור את המנגנון הקסמים הזה, כי כרגע אני רואה שגם המחיר לא ירד למטופלים, גם כלכלת ישראל תפסיד, כי הייצוא יחסם ונפספס כאן הזדמנות גדולה.

תמר זנדברג: ועכשיו לצוואר הבקבוק מאוד מאוד מאוד משמעותי נוסף על המחיר ונוסף על הייצוא, וזה קופות החולים ורופאים.

תמר זנדברג: תראו, אין ספק שגם הר"י והממסד הרפואי עשו התקדמות.

תמר זנדברג: אני אומרת.

תמר זנדברג: היינו כאן במצב שלפני מספר שנים הר"י היו אטומים לגמרי.

תמר זנדברג: לא הסכימו לשמוע.

תמר זנדברג: אמרו: אנחנו לא נעסוק בסמים, לא שוב דבר.

תמר זנדברג: וכן היו כאלה חלוצים שטיפלו.

תמר זנדברג: אבל עכשיו אנחנו במצב שעדיין יש חסם מרתיע מאוד מאוד משמעותי מהרופאים.

תמר זנדברג: חלקם בגלל הסטיגמות, שאומרים: לא רוצים להתעסק, חוששים, אל תהפכו אותנו לדילרים.

תמר זנדברג: מדברים איתנו עדיין על הלחצים של המטופלים כאילו שמדובר פה באיזה ברוני סמים שמגיעים למרפאות ולוחצים עליהם.

תמר זנדברג: אבל גם הכלים שניתנים לקופות החולים ולרופאים הם לא מספקים.

תמר זנדברג: מדובר על ביורוקרטיה אפילו טכנית, מכשורית ומחשובית מאוד מאוד משמעותית.

תמר זנדברג: שעות שאותם רופאים מומחים צריכים לתת לנושא, לקבל מטופלים שירשמו את הזה.

תמר זנדברג: פשוט הדבר הזה לא עובד.

תמר זנדברג: ולכן המעבר למרשם הוא מבורך.

תמר זנדברג: אבל יש לנו כרגע במיידי 300 רופאים שהוכשרו על ידי משרד הבריאות.

תמר זנדברג: מהשטח עולה שהרופאים האלה, רובם, חלקם הגדול לא רושמים.

תמר זנדברג: לא רושמים.

תמר זנדברג: אין.

תמר זנדברג: זה לא עובד.

תמר זנדברג: הם הוכשרו.

תמר זנדברג: יש להם את אסמכתא, אני לא יודעת אם תלו על הקיר או לא תלו על הקיר, כי התביישו, לא יודעת מה.

תמר זנדברג: אבל בפועל הם לא מנפקים את הרישיונות.

תמר זנדברג: ולכן אני אשמח לשמוע את קופות החולים, אדוני היושב-ראש, את הנציגים של קופות החולים, ולדעת ממשרד הבריאות איך אנחנו עובדים כדי לרתום.

תמר זנדברג: הנושא של רתימת הרופאים, הממסד הרפואי וקופות החולים הוא קריטי, קריטי, קריטי.

תמר זנדברג: כי אחרת, זה לא יקרה.

תמר זנדברג: עד שנגיע למרשמים, אפשר כבר עכשיו לפתור כאן צווארי בקבוק משמעותיים מאוד באמצעות הרופאים.

תמר זנדברג: כרגע יש פה חסם, חומה משמעותית שלא עובדת.

תמר זנדברג: אז קודם כול, גם את קופות החולים וגם אם יש לכם נתונים מבין ה-300 כמה רושמים ואיך אפשר להאיץ את זה.

תמר זנדברג: תודה.

חיים כץ: תודה רבה.

חיים כץ: יוראי, רצית גם אתה להגיד משהו או שאתה מוותר?

יוראי להב-הרצנו: שתי שאלות קצרות.

חיים כץ: בבקשה, בבקשה.

יוראי להב-הרצנו: אני חושב שהחברים שלי סיכמו את העניין והעלו את השאלות הנכונות.

יוראי להב-הרצנו: כדי לאפשר לשמוע את האורחים המכובדים שהגיעו.

יוראי להב-הרצנו: אני מצטרף לברכות.

יוראי להב-הרצנו: אני חושב שהכיוון הוא נכון.

יוראי להב-הרצנו: באמת מדובר בנושא רגיש שמרכיב חיים של אנשים, מדובר בתרופות שהן תרופות שנדרשות למצב רפואי של אנשים.

יוראי להב-הרצנו: לא מדובר במוצר צריכה כמו סיגריות.

יוראי להב-הרצנו: ולפי כך, צריך להתייחס לזה ככזה.

יוראי להב-הרצנו: ועבודה שעשיתם, חבר הכנסת קיש, סגן שר הבריאות, היא, בעיניי, יפה מאוד.

יוראי להב-הרצנו: אני רוצה להתייחס לשני דברים.

יוראי להב-הרצנו: אני חש שהפתרון שנתתם על המחיר הוא לא מספיק מקיף.

יוראי להב-הרצנו: אני חושב שגם אם אתם מגיעים ליעד של 50% ממה שאנשים משלמים היום, זה עדיין לא מספיק עבור הרבה מאוד אנשים שמשלמים אלפי שקלים בחודש.

יוראי להב-הרצנו: וגם אם תחתוך את זה בחצי, זה עדיין לא יספיק.

יוראי להב-הרצנו: אז השאלה שלי היא: האם זה היעד שהצבתם לעצמכם?

יוראי להב-הרצנו: האם אתם מבקשים לחתוך את המחיר ב-50%?

יוראי להב-הרצנו: מה אמורים לעשות אלו שאין להם את אלפי השקלים לממן את התרופה שנרשמה להם?

יוראי להב-הרצנו: והדבר השני, מהתלונות שמגיעות אליי, אני מבין שכרגע למול הרפורמה אין את כל מלאי התרופות והזנים והתמהילים.

יוראי להב-הרצנו: השאלה היא: האם הפתרונות של היישום, הפתרונות שהבאתם פותרת את כל – מחזירים את המצב לקדמותו וכל מלאי הזנים ושרשת האספקה תאפשר לכולם לצרוך את התמהילים שהותאמו להם על ידי הרופאים או שעדיין אתם צופים מחסור בתמהילים המדויקים?

יוראי להב-הרצנו: עד כאן.

חיים כץ: תודה רבה.

חיים כץ: בואו ננסה להעלות בזום את ד"ר אביטל וייס, איגוד רופאי המשפחה.

אביטל וייס: שלום.

אביטל וייס: תודה רבה על הרשות הדיבור.

אביטל וייס: כולם אומרים: תודה, אדוני יושב-ראש הוועדה.

אביטל וייס: אז גם אני אגיד את זה.

אביטל וייס: אני רוצה לומר שקודם כול אנחנו בעד מתן הטיפול לכל מי שעומדים בקריטריונים, כפי שקבע משרד הבריאות.

אביטל וייס: והמטרה היא באמת להקל על המטופלים, וזה טיפול לכל דבר ועניין מבחינת ההסתכלות של איגוד רופאי המשפחה.

אביטל וייס: הבעיה שלנו היא סביב נושא אחריות הטיפולית.

אביטל וייס: אנחנו בעד הקמה של מרכזי טיפול ומצוינות שהם ייעודיים וזמינים, במיוחד כדי לפתוח את צווארי הבקבוק, כפי שדובר כאן.

אביטל וייס: וחשוב שזה יהיה משויך לרפואה ציבורית.

אביטל וייס: וכאן קופות החולים בהחלט מתאימים לנושא, כך שיהיו רופאים מיומנים שקיבלו הכשרה מתאימה, שקיבלו אישור לעסוק בתחום, ומקבלים גם הגנה למניעת אלימות, שזה חלק מהדברים שעלולים לקרות בטיפול המסוים הזה.

אביטל וייס: חשוב שיהיו זמן ומשאבים לתת טיפול מצוין.

אביטל וייס: ולכן האחריות הטיפולית צריכה להיות במרכזי הטיפול האלה שבהם תהיה התחלת הטיפול, איזון ומעקב.

אביטל וייס: כי זה לא רק להוציא מרשם.

אביטל וייס: להוציא מרשם זה לקחת אחריות טיפולית.

אביטל וייס: זה אומר להתייחס לתוצאות לוואי, להתייחס לאינטראקציות בין תרופתיות-טיפוליות, לשנות מינונים בהתאם לצורך.

אביטל וייס: ושוב, הנושא של ההגנה הוא מאוד חשוב.

אביטל וייס: רופאי המשפחה כרגע, שוב, אני בסוגריים גם מדגישה – יש תחום מומחיות ברפואת המשפחה.

אביטל וייס: רופאי המשפחה מומחים הם מצוינים ובעלי ידע.

אביטל וייס: לא כל מי שמוגדר כרופא משפחה הוא מומחה ברפואת המשפחה.

אביטל וייס: זה חשוב לדעת את זה.

אביטל וייס: ולכן כשאומרים מומחים, צריך להגדיר גם איזה מומחים ובאיזה תחום.

אביטל וייס: לרופאי המשפחה אין כרגע את ההכשרה; אין כרגע את ההגנה, כי כל אחד נמצא במרפאתו לבד; ואין את הזמן הייעודי לטפל בנושא כזה, שזה נושא מורכב ביותר ודורש הרבה זמן.

אביטל וייס: ולכן כרגע, במצב הנוכחי, אין את היכולת לעסוק בהתחלת טיפול או במעקב בהמשך טיפול.

אביטל וייס: אז המסר שלי הוא שאנחנו מאוד בעד.

תמר זנדברג: למה זה שונה מטיפולים אחרים?

חיים כץ: רגע, רגע.

אביטל וייס: אנחנו מבקשים שיוקמו מרכזים ייעודיים - -

תמר זנדברג: מגיע מטופל.

תמר זנדברג: מה?

תמר זנדברג: - - שתהיה בהם את כל האפשרות למתן הטיפול כפי שצריך.

חיים כץ: תודה רבה.

חיים כץ: תנסה להעלות את ניר יופטרו.

ניר יופטרו: שלום לכולם.

ניר יופטרו: תודה רבה על זכות דיבור.

ניר יופטרו: תודה רבה לסגן השר על כל הקשבה והנכונות.

ניר יופטרו: אני אגע בשלוש נקודות שהיו לפניי, כי באמת נגעו ברוב הדברים.

ניר יופטרו: המתודיקה הקלינית כיום היא בעייתית, היא מאוד שנויה במחלוקת.

ניר יופטרו: ועדיין אף אחד לא נגע בנקודות שהעלינו, שיש המון בעיות עם המינונים, עם הריכוזים, עם שיטות הטיפול, עם הזמינות של מוצרים שונים.

ניר יופטרו: הדרכה – היום מגיעים לבתי המרקחת.

ניר יופטרו: הרוקחים לא ממש יודעים להסביר לנו במה להשתמש, איך להשתמש, מה ההבדלים בין הסוגים השונים של התפרחות.

ניר יופטרו: אף אחד לא באמת יודע להסביר לנו ולהדריך אותנו נכון.

ניר יופטרו: השאלה היא: איך ישונו מערכי ההדרכה?

ניר יופטרו: ומה בעצם הידע שמשתמשים בו במהלך כל השנים שנצברו כאן?

ניר יופטרו: כי ב-15 השנים שהקנביס הרפואי כמעט כבר קיים בישראל, נעשו פה הרבה מחקרים, הרבה ידע שנצבר אצל המטופלים והוא לא מיושם בפועל.

ניר יופטרו: והנקודה השלישית היא האיכות.

ניר יופטרו: כיום האיכות היא ירודה מאוד.

ניר יופטרו: נעשו פה שינויים כנראה בגלל התקינה, שעובדתית לא מתקבלת באירופה.

ניר יופטרו: ובגלל זה כנראה גם מייבאים כל כך הרבה.

ניר יופטרו: האיכות של התפרחות ירדה.

ניר יופטרו: אנחנו מקבלים אותה עם המון עלים, המון גזעים, בלי ריח.

ניר יופטרו: ההקרנות פוגעות בטרפנים שהם חומרים פעילים.

ניר יופטרו: אנחנו צריכים לדעת מזה ולהבין למה זה קורה, ולמה האיכות נפגעה ככה מאז הכניסה של הרפורמה.

ניר יופטרו: זהו.

ניר יופטרו: תודה רבה.

חיים כץ: תודה רבה.

חיים כץ: ננסה להעלות את ליאור לוי, יושב-ראש פורום הקנביס בהתאחדות התעשיינים.

ליאור לוי: תודה.

ליאור לוי: בוקר טוב, אדוני היושב-ראש, אדוני סגן השר, קולגות יקרים.

ליאור לוי: שמי, כמו שאמרת, אדוני היושב-ראש, הוא ליאור לוי.

ליאור לוי: אני תעשיין.

ליאור לוי: אני הבעלים של קבוצת ביסקול ויושב ראש הפורום לקנביס ומוצרי צריכה של התאחדות התעשיינים.

ליאור לוי: ואמנם מוצרי הצריכה אולי הם לא בחזית הנושא הרפואי, אבל הם בוודאי בחזית של הנושא הכלכלי.

ליאור לוי: אני גם רוצה להודות על כך שבעיצומו של הקרב מול מגפת הקורונה, מצא משרד הבריאות וסגן השר את הזמן לקדם את נושא הסדרת השוק ופתיחתו, ובעיקר הסרת רכיב CBD מפקודת הסמים.

ליאור לוי: שינוי פקודת הסמים ופתיחת שוק מוצרי הצריכה, כך שיצרני המזון, תמרוקים ותוספי התזונה, יוכל לעשות שימוש ברכיב ה-CBD במסגרת רישיון היצרן שלהם, כל זאת בעיקר לשם ייצוא משמעותי מאין כמותו לכלכלה הישראלית.

ליאור לוי: שוק הקנביס הלא רפואי בכלל ושוק מוצרי הצריכה על בסיס קנביס בפרט יצמח בשנים הקרובות ויגיע כנראה לסביבות 80 מיליארד דולר תוך פחות מעשור.

ליאור לוי: ככל שמדינת ישראל תשכיל לקדם ייצוא מוצרי צריכה, מזון, תמרוקים, תוספי תזונה על בסיס רכיבי קנביס, ובראש ובראשונה CBD ותאפשר בכך גם פיתוח מהיר של מוצרים שכאלה בתעשייה המקומית, כך תצליח התעשייה המקומית לפרוץ לשווקים עולמיים ולצמוח במהירות יחד איתה.

ליאור לוי: היקף הפעילות של הייצור המקומי הוא כולו של מוצרי צריכה.

ליאור לוי: כל המזון וכל התמרוקים בישראל הוא בערך 20 מיליארד דולר.

ליאור לוי: ומכאן אני רוצה להדגיש: ככל שנמהר להתחיל בפיתוח של ייצור מוצרי צריכה המבוססים על CBD, כך נצליח לייצר צמיחה כלכלית בת-קיימא של עשרות אחוזים וכולם יהיו מיועדים, כנראה, לייצוא.

ליאור לוי: מיותר לדבר שמדובר על אלפי עובדים, ויש כאלה שאומרים עשרות אלפי עובדים, ובעידן הזה אין דבר נראה לי חשוב מזה.

חיים כץ: תודה רבה.

חיים כץ: תודה רבה.

ליאור לוי: אין ספק שבעת הזאת של צמיחה מחד, ומאידך תוספת של מקומות עבודה, הן צו השעה.

ליאור לוי: ואני מבקש מכבוד השר לאשר או לאמת - - -

חיים כץ: תודה רבה.

חיים כץ: תודה רבה.

חיים כץ: אנחנו מודים לך.

חיים כץ: תעשה לו השתק.

חיים כץ: זהו.

חיים כץ: תודה רבה.

חיים כץ: מצוין.

תמר זנדברג: אתה רואה מה היתרון?

חיים כץ: מה?

תמר זנדברג: אתה רואה מה היתרון?

חיים כץ: אבל אני לא אוהב את זה.

חיים כץ: אני לא אוהב לסתום לבן אדם את הפה.

חיים כץ: גם לך אני לא אוהב לסתום, להגיד לך להפסיק לדבר.

תמר זנדברג: בסדר.

תמר זנדברג: אבל בצוק העיתים.

חיים כץ: אני אפילו לא מתבטא: לסתום את הפה.

חיים כץ: להגיד לך: להפסיק.

חיים כץ: אבל את ממשיכה.

חיים כץ: אבל זה היתרון, אני סותם לו.

חיים כץ: מאה אחוז.

חיים כץ: ד"ר נעמי סיגל, ראש ענף הרפואה במכבי, בבקשה.

יואב קיש: לא שומעים.

חיים כץ: תפתחי את המיקרופון.

חיים כץ: את יושבת על ה-Mute.

נעמי סיגל: עכשיו טוב?

חיים כץ: מצוין.

נעמי סיגל: מעולה.

נעמי סיגל: תודה שהצגת אותי.

נעמי סיגל: אני אשתדל להיות קצרה וממוקדת.

נעמי סיגל: קודם כול, כולנו סובלים מהמצב: חולים, קופות, רגולטור.

נעמי סיגל: וטוב שאנחנו כאן כדי לנסות לפתור אותו.

נעמי סיגל: אנחנו צריכים לשים לב שאנחנו מנסים לייצר פה פתרון שהוא מחוץ לסל הבריאות ולמנגנון הרגיל של הוספת שירותים.

נעמי סיגל: ולכן צריך מאוד מאוד להקפיד על הפרטיות.

נעמי סיגל: והנוהל שמציעים פה באמת מפשט ומקל את התהליך המאוד מסובך.

נעמי סיגל: אבל כדי שבאמת הוא יקל ולא רק יגרור אותנו לצוואר הבקבוק הבא, אחרי שפתרנו צוואר בקבוק אחד, אנחנו צריכים עוד כמה דברים.

נעמי סיגל: דבר ראשון, אנחנו צריכים התוויות ברורות.

נעמי סיגל: זה נעדר מהנוהל.

נעמי סיגל: ואז באמת אין אפשרות לבסיס משותף בין רופא לחולה – מי ירשום, למה תרשום, ולמה צריך לרשום וכו'.

נעמי סיגל: דבר שני, אחד החסמים הגדולים, אחד מצווארי הבקבוק שעדיין נותרו גם בנוהל הזה, הוא הצורך בחידוש הרישיון.

נעמי סיגל: אנחנו מבקשים שאם רוצים לפשט ולהקל, זו המגמה של הנוהל, צריך שחידוש הרישיון יהיה כל שנה, כל שנה וחצי - -

יואב קיש: מרשם.

יואב קיש: לא רישיון.

נעמי סיגל: - - ולא כל שלושה חודשים.

נעמי סיגל: אחרת, זה מכריח חולים ורופאים להתעסק בזה בלי סוף, ולא פותר את הבעיה.

נעמי סיגל: הדבר הבא הוא באמת שהפתרון הזה שרופא מקצועי שניוני ייתן את הרישיון, הוא לא יעבוד באמת בשטח.

נעמי סיגל: הוא ייצור מספרים עצומים של חולים.

נעמי סיגל: הוא ייצור תורים אין-סופיים גם עבור החולים האלה וגם עבור חולים אחרים שצריכים בגלל מחלות כרוניות או כל מצב אחר.

נעמי סיגל: השירות שלנו לא בנוי למספרים ולקושי.

נעמי סיגל: הוא נועד בשביל שירות ביורוקרטי: לחדש רישיון, לתת מרשם.

נעמי סיגל: ולכן אנחנו מציעים שהרופאים המקצועיים ימליצו בתחום התמחותם, אבל כל רופא, ולענייננו, הרופא המטפל, יוכל לרשום או לחדש את המרשם וגם שזה יוכל להיות וירטואלי.

נעמי סיגל: לא צריך לבוא היום בשביל חידוש מרשם.

נעמי סיגל: פשוט להקל ולפשט את דברים.

נעמי סיגל: נוקדה נוספת היא שהנוהל הזה לא לוקח בחשבון את ההכנה המאוד גדולה שקופה צריכה לעשות כדי להכניס שירות חדש.

נעמי סיגל: הרופא יושב וכותב את המרשם או בודק את החולה.

נעמי סיגל: אבל הקופה צריכה להתחיל להיערך.

נעמי סיגל: מה עם פריסת השירותים, הזכירו פה, שיהיה בכל נקודה בארץ עם נגישות ומרחק סביר?

נעמי סיגל: מה עם מנגנון לערעורים?

נעמי סיגל: מה עם מנגנון לתלונות?

נעמי סיגל: מה עם מנגנון - - -?

נעמי סיגל: יש לקופות עלויות עצומות.

חיים כץ: כל השאלות האלה בהעברה לסגן השר במרוכז.

חיים כץ: ברור לי שהוא ייקח את הדברים ברצינות.

חיים כץ: אנחנו מודים לך על דברייך החכמים.

יואב קיש: משפט אחרון, בבקשה, בבקשה.

יואב קיש: אני רק רוצה להגיד שהפתרון ראוי בעינינו - - -

חיים כץ: ונעבור לד"ר ליאורה שכטר, מנהלת תחום כאב, קופת חולים מאוחדת.

ליאורה שכטר: שלום לכולם.

ליאורה שכטר: שומעים אותי?

יואב קיש: כן.

ליאורה שכטר: אז אני מצטרפת לברכות של קודמיי.

ליאורה שכטר: אני רוצה להתייחס בקצרה, קודם כול, לדבריה של ד"ר נעמי סיגל בנושא של - - -

חיים כץ: שמה זה שדה הכלניות.

חיים כץ: אנחנו מתרשמים מהתמונה, מהרקע מאחורייך, הכלניות.

חיים כץ: והשאלה היא: האם זה צולם בצומת מגידו?

ליאורה שכטר: התשובה היא שכן.

ליאורה שכטר: זה אכן צולם בצומת מגידו.

ליאורה שכטר: כל הכבוד לך, כבוד היושב-ראש.

תמר זנדברג: יפה.

ליאורה שכטר: אוקיי.

ליאורה שכטר: אז לענייננו.

ליאורה שכטר: קודם כול, מבחינתנו, הקנביס - - -

חיים כץ: ראית?

חיים כץ: גם אנחנו הבריונים מהקואליציה לפעמים – גם תרנגול עיוור מוצא פעם גרגר.

חיים כץ: ניחשנו והצלחנו.

חיים כץ: כן, בבקשה, לענייננו.

ליאורה שכטר: אוקיי.

ליאורה שכטר: בסדר.

ליאורה שכטר: אז קודם כול, אני רוצה לבשר לכם שאנחנו במאוחדת כבר הרבה זמן עובדים על הנושא של הפשטה או פישוט של כל הנושא של הקנביס.

ליאורה שכטר: אנחנו עושים את זה בשיתוף עם היק"ר.

ליאורה שכטר: אנחנו הקמנו בעצם מערך שאנחנו קוראים לו "קסם" – קנביס רפואי מאוחדת – שבו כל האישורים, המרשמים, הרישיונות יינתנו in-house.

ליאורה שכטר: כמובן, אמרתי והדגשתי שזה נעשה בשיתוף עם היק"ר.

ליאורה שכטר: זה עומד לצאת לדרך ממש עכשיו.

ליאורה שכטר: מה שאנחנו צריכים בשביל הדבר הזה, ובזה באמת אני מצטרפת לד"ר נעמי סיגל, זה הנושא של הסדרה של התשלומים.

ליאורה שכטר: בגלל שנכון לעכשיו, ועדת הכספים של הכנסת אישרה לגבות רק עבור רישיון חיובי.

ליאורה שכטר: זאת אומרת, בן אדם שמקבל רישיון ישלם עליו 282 שקלים.

ליאורה שכטר: אנחנו ביקשנו דבר מאוד פשוט ומאוד הגיוני שעבור כל ה-Processing של הבקשה גם הוא ילווה בתשלום.

ליאורה שכטר: וזה גם ימנע Abuse.

ליאורה שכטר: זאת אומרת, כל בקשה של רישיון תלווה בתשלום של 282 שקל, כמו שקבעה הוועדה - -

חיים כץ: אוקיי.

חיים כץ: דיברנו על זה.

חיים כץ: בואי, אם יש לך משהו לחדש – לחדש.

חיים כץ: אם לא - - -

ליאורה שכטר: - -ולא רק כאשר ניתן רישיון.

ליאורה שכטר: זה יעשה את הדברים הרבה יותר טובים וזה גם יוריד את הבקשות הלא - - -

חיים כץ: סגור.

חיים כץ: סגור לה.

חיים כץ: תודה רבה.

חיים כץ: יואב, המגרש כולו שלך.

חגי הילמן: סליחה, שנייה, כבוד היושב-ראש.

חגי הילמן: אנחנו גם כן רצינו לדבר כאן.

חיים כץ: אין.

חיים כץ: אנחנו - - -

חגי הילמן: אני נציג של התעשייה שעדיין לא שמעו מה יש לנו להגיד בדבר הזה.

חיים כץ: סליחה, אדוני.

חיים כץ: סליחה, אדוני.

חיים כץ: אני בעוד שמונה דקות צריך לסגור את הישיבה.

חיים כץ: ואני מבין שאתה גם לא רוצה שיפטרו אותי.

חיים כץ: אולי כן.

חיים כץ: ואם אני אגלוש אחר כך לישיבה, אני אקבל נזיפה.

חיים כץ: כי הוועדה לא מתפקדת בזמן שהמליאה פתוחה.

חיים כץ: אלא אם אתה מבקש אישור מיושב-ראש הכנסת.

חיים כץ: לא ביקשנו אישור מיושב-ראש הכנסת.

חיים כץ: ניסינו לשתף כמה שיותר.

חיים כץ: זה תם ולא נשלם.

חיים כץ: בפעם הבאה, אני אזכור שלא דיברת.

חגי הילמן: אדוני, יש לי הצעה מאוד מפתה להוזלת המחיר מיידית, ממחר.

חגי הילמן: איך אתה רוצה לשמוע?

חיים כץ: מאה אחוז.

חיים כץ: אבל אם אתה תדבר, הוא לא ייתן תשובות.

חיים כץ: עכשיו, מה יותר חשוב?

חיים כץ: אנחנו בעלות-תועלת, מי צריך?

חיים כץ: אתה לדבר או הוא לתת תשובות?

חגי הילמן: אתה היושב-ראש, אתה תחליט.

חגי הילמן: אני אומר שמה שיש לי להגיד הוא מאוד חשוב לטובת העניין הזה.

חיים כץ: אז החלטתי שהוא.

חיים כץ: מאה אחוז.

חיים כץ: התשובות שלו גם, לדעתי, חשובות.

חיים כץ: כי מנסים שיענה לח"כים ולציבור, לאלה ששאלו, שיהיה לנו לפחות מענה.

חיים כץ: ואין לי ספק שמה שאתה הולך להגיד זה חשוב.

חיים כץ: אבל מה לעשות?

חיים כץ: אנחנו לא יודעים לנצח את השעון, אפילו לא חברי הכנסת הסוררים.

חיים כץ: גם הם לא יודעים לנצח את השעון.

חיים כץ: בבקשה, יואב.

יואב קיש: תודה, היושב-ראש.

יואב קיש: אני אדבר כמובן על המחיר כשאני אתייחס ליוראי.

יואב קיש: אז מי שהתייחס וביקש קודם תשובה על המחיר, אני ארכז את זה בתשובה ליוראי.

יואב קיש: דנה בר-און, סימון על המוצר גם בעלון האריזה, אני חושב שזה קורה.

יואב קיש: זאת אומרת, אני אבדוק את זה.

יואב קיש: אבל הכוונה היא שזה יקרה.

דנה בר-און: בדיקת האצווה לא.

יואב קיש: כך זה אמור להיות בהחלט.

יואב קיש: בנושא התקינה, כל מה שאמרת על הדברה, גידול והקרנה – אנחנו, דרך אגב, לא מחייבים הקרנה.

יואב קיש: אבל אנחנו נעמיק בזה ונבדוק ונראה אם באמת יש פה דברים בעייתיים.

יואב קיש: אני מודה שלא נכנסנו לזה במסגרת של הדברים שטיפלנו בהם כעת, אבל זה משהו שנבדוק.

יואב קיש: לגבי השמות שהזכרת, אני לא מתעסק בשמות, ובעניין הזה הר"י, מבחינתי, זה הגורם המוסמך.

יואב קיש: עידון רול, תקן ישראלי למגדלים מול תקינה אירופאית.

יואב קיש: אז בעצם צריך להבין איך זה עבד.

יואב קיש: אין תקן, לא היה תקן לאיך מגדלים קנביס רפואי.

יואב קיש: הראשונה שהוציאה תקן היא מדינת ישראל.

יואב קיש: האירופאים היום בונים תקן, ולמעשה אחד הדברים שהם עשו הוא שהם לקחו את התקן שלנו והתבססו עליו.

יואב קיש: אנחנו היום בהליך, שאני מקווה שיסדיר ויפתור גם את הבעיה שאתה מדבר עליה, שהתקן הישראלי יוכר באירופה.

יואב קיש: ואז למעשה כל מי שמגדל בישראל יוכר באירופה.

יואב קיש: ואין ספק שבמהות הבעיה אתה צודק במאה אחוז.

יואב קיש: אנחנו צריכים לוודא שלמי שמייצר פה אין חסם בעניין הזה באירופה.

יואב קיש: וזה נושא מאוד נכון.

יואב קיש: ולגבי כל מה שנאמר פה וגם אתה הזכרת את זה: התור לרופא מומחה, הפריסה, החולים הכרוניים, כל הדברים, והגם הזכירה את זה ממכבי, הנושא של נוהל ברור – אני אומר שבעניין הזה השותף שלנו הוא הר"י.

יואב קיש: הם מקימים ועדה שתטפל ותגדיר בדיוק איזה רופאים, תחת אילו התוויות, הכול יהיה מוסדר.

יואב קיש: לא נצא ונפתח את זה לאירוע שיהיו בו אי-ודאויות.

יואב קיש: ואם יהיו הערות, נקבל ונתקן.

יואב קיש: אבל אני מאוד שמח שיש לי היום פרטנר שלוקח את הדבר הזה ואת האחריות עליו.

יואב קיש: וזה מי שצריך לעשות את זה.

יואב קיש: אני חושב שכך נכון.

יואב קיש: ולא נכון שזה ימשיך להישאר ביק"ר תחת רישיונות.

יואב קיש: כל מי שדיבר פה על רישיונות, לא יהיו יותר רישיונות.

יואב קיש: אנחנו מדברים על מרשם, ואת המרשם הרופא יוציא.

יואב קיש: זה נכון, שיהיה פה Process.

יואב קיש: היום יש לנו כ-300 רופאים שהיום מוציאים רישיונות, הם כולם מיידית יוציאו מרשמים.

יואב קיש: לא יצטרכו את המחשבים האלה, חברת הכנסת זנדברג, של היק"ר עם הרישיון המיוחד, עם ההדפסות.

יואב קיש: זה פסה.

יואב קיש: אמרת שעברו ארבע שנים.

יואב קיש: נכון, עברו ארבע שנים מאז החלטת הממשלה בעניין הזה.

יואב קיש: יש לקחים, שאותם אנחנו מנסים ליישם פה.

יואב קיש: השוק השתנה, הזכיר לנו היושב-ראש, מעל לפני עשור.

יואב קיש: השוק השתנה בצורה דרמטית.

יואב קיש: חייבים לתת מענה אחר.

יואב קיש: מענה הרבה יותר מערכתי.

יואב קיש: שאלת: מה זה המנגנון הזה של סל ייעודי?

יואב קיש: אנחנו לא תקדימיים.

יואב קיש: זה היה.

יואב קיש: הסל הייעודי האחרון היה הסל של טיפולי שיניים של ליצמן.

יואב קיש: זה לא נכנס לסל התרופות.

יואב קיש: זה נכנס כסל ייעודי, סכום ייעודי.

יואב קיש: וזה מנגנון זהה.

יואב קיש: בעניין הזה זה בדיוק.

חיים כץ: זה גם נעשה בוועדה הזאת.

תמר זנדברג: הלוואי.

חיים כץ: נעשה פה.

תמר זנדברג: והאוצר ייתן את הכסף.

חיים כץ: נתן.

חיים כץ: בשיניים נתן.

תמר זנדברג: לא.

תמר זנדברג: עכשיו.

חיים כץ: בוא'נה, היום קל לקחת מהאוצר כסף.

חיים כץ: הוא זורק כסף.

תמר זנדברג: יאללה.

תמר זנדברג: סבבה.

קריאה: הוא חושב שהוא ליצמן.

יואב קיש: עכשיו, חשוב לי רגע להתייחס לנושא שהעלית - - -

תמר זנדברג: לא.

תמר זנדברג: חיים כץ יוציא מהם.

תמר זנדברג: אל תדאג.

יואב קיש: תמר, אני עונה לך.

יואב קיש: חברת הכנסת זנדברג.

קריאה: לא חיים.

קריאה: יואב.

יואב קיש: העלית נושא שאני מזדהה איתו לחלוטין.

יואב קיש: אמרת: אנחנו מפסידים פה הזדמנות; הייצוא תקוע.

יואב קיש: תשחררו את הייצוא; יכול להיות שאפילו, אם תשחררו אותו, תורידו מחירים לצרכנים.

יואב קיש: אז אני אומר לך בצורה הכי ברורה – בעניין הזה אני גם ליברל בתפיסה שלי; אני בעד הדברים האלה – אבל כרגע כשהשוק לא מוסדר, ותכף אני אדבר על המחירים, כשאני יודע שבשביל לפתור את המחירים אני צריך את הסל הייעודי, ואחרת, אני באירוע של ועדת פיקוח – ויכול להיות בסוף נגיע לזה, היושב-ראש; עם כל מה שנעשה לא נצליח להוריד את המחירים, יכול להיות שנגיד: נכשלנו, וצריך לעשות פיקוח בעניין הזה.

יואב קיש: אני חושב שהאוצר צריך להבין כמה משקל יש לעניין הזה, ואפשר למצוא את התקציב הזה וללכת מהר ולשחרר את כל הפלונטר, גם להוריד את המחירים, גם לשחרר את הייצוא, שגם יעשה מהלך משלים.

יואב קיש: ולשם אנחנו מכוונים.

יואב קיש: אבל אני חוזר על מה שאמרתי: בלי שאני רואה שאני יודע לפתור את הבעיה של המטופלים פה, אנחנו לא נפתח את שוק הייצוא.

יואב קיש: ואולי זה Lose-Lose מול Win-Win.

יואב קיש: אני מקווה שנהיה ב-Win-Win.

יואב קיש: לגבי מה ששאלת על הרישיונות היום ועל הבעיות הנוכחיות, אז אני לא יודע להגיד כמה מתוך אותם כ-300, זה קצת פחות, בעלי רישיון נותנים דה פאקטו את רישיונות.

יואב קיש: כנראה פחות.

יואב קיש: יש אמת בדברייך.

יואב קיש: אני לא מזלזל.

יואב קיש: אני חושב שהמהלך הארוך שאנחנו מביאים פה בא לפתור בדיוק את הבעיה הזו.

יואב קיש: אז אני יכול עוד להמשיך ולראות ולהשקיע תשומות למה זה נתקע ולנסות לבדוק, ונעשה בדיקה.

יואב קיש: ואני אומר לך שאני הולך להתמקד במהלך שיפתח את זה ויוציא השאלה הזו בכלל שתהיה לא רלוונטית.

יואב קיש: יוראי, נושא המחירים - -

יוראי להב-הרצנו: כן.

יואב קיש: - - אני אתן לך קצת נתונים.

יואב קיש: קודם כול, אנחנו במחיר ממוצע בשוק של עשרה גרם ב-234 שקלים.

יואב קיש: זה משתנה הרי בהתאם לסוג המוצר.

יואב קיש: אבל זה המחיר הממוצע.

יואב קיש: צריכה ממוצעת חודשית בשוק של אדם זה 34 גרם, זה ממוצע.

יואב קיש: אנחנו מדברים על עלות ממוצעת חודשית של 820, 830 שקלים לאדם.

יואב קיש: זה הממוצע.

יואב קיש: וכמו שאמרת, יש לנו גם אנשים שצורכים מעל 1,000 ו-2,000, ואלה המקומות הכואבים שחייבים לטפל.

יואב קיש: איך אנחנו מורידים את המחיר?

יואב קיש: המהלך של המכירה הישירה והייצוא, אני מדבר על מענה הכולל, זה כשלעצמו, להערכתי, יכול להוריד כ-30% מהמחירים.

יואב קיש: הסכום שאנחנו מבקשים הוא 100 מיליון, בסוף 300 מיליון יוריד לעוד 50%.

יואב קיש: זאת אומרת, אתה תרד לעלות ממוצעת שהיא כ-30% אתה תראה במקומות האלה.

דוד פפו: אתה מטעה אותו.

יואב קיש: אני לא מטעה אותו.

יואב קיש: אלה המספרים.

דוד פפו: במאה אחוז מטעה.

יואב קיש: ולכן היעד שלנו הוא לרדת מה-834 הממוצע זה לא ל-415, לחצי, אלא לסדר גודל של 300 שקלים ממוצע.

יואב קיש: וכן במסגרת התקציב נוכל להחליט על מימון אולי באמת, כמו שאמרת, לחולים קשים יותר, למינונים הגבוהים - -

קריאה: כי הבעיה היא לפעמים בשמנים.

קריאה: כן.

יואב קיש: - - להתוויות הקשות, לילדים.

יואב קיש: יש פה ספקטרום של חשיבה שאני עוד אצטרך להידרש אליו.

יואב קיש: אבל אלה מספרים בגדול.

דוד פפו: למה אתה לא הולך לפטור ממע"מ?

חיים כץ: תסלח לי, אדוני.

יואב קיש: אלה המספרים שנגיע אליהם.

יואב קיש: אז זה בנושא המחיר.

יואב קיש: עניתי פה אני חושב לכל השאלות.

יואב קיש: אני רוצה לדבר באמת על - - -

חיים כץ: יש לי גם שאלה אליך.

חיים כץ: יש לך לוח זמנים?

חיים כץ: אני יודע כשאני הולך לפרויקט, אני מסמן אבני דרך.

תמר זנדברג: מדויק.

חיים כץ: וכשאני מגיע לסוף הפרויקט, צריך להיות לי תאריך.

חיים כץ: אני צריך להגיע ליעד.

יואב קיש: אז בזה נסיים.

חיים כץ: תק – תאריך; תק – תאריך.

חיים כץ: אם אתה תתחום את עצמך בלוחות זמנים, אתה תגיע.

חיים כץ: אם לא, זה בדיון הבא, יוראי.

חיים כץ: זו שאלה האחרונה.

חיים כץ: שמרתי לעצמי את הזכות.

יואב קיש: קודם כול, אתה פוגע בול.

יואב קיש: והשקף האחרון מרכז את המשימות.

יואב קיש: הוא בלי זמנים.

יואב קיש: אני אומר לך שאצלנו עם זמנים.

יואב קיש: הנושא של המחירים באוצר – אני יודע שבתקציב, ותקציב זה שאלה גדולה, זה ייפתר.

יואב קיש: אני רוצה לפתור את זה לפני.

יואב קיש: אני לא יודע אם אני אצליח.

יואב קיש: אני לא יודע אם אני אצליח.

חיים כץ: יש לך לוחות זמנים?

יואב קיש: לנושא של החקיקה - - -

חיים כץ: הגדרות, תאריכים, חודש.

חיים כץ: עד החודש הזה אני גומר את זה.

חיים כץ: עד זה, אני גומר את זה.

יואב קיש: החקיקה תגיע תוך חודשיים לשולחנכם.

יואב קיש: היא מוכנה.

יואב קיש: היא יוצאת להערות הציבור מחר.

יואב קיש: מוכנה.

תמר זנדברג: על ה-CBD?

יואב קיש: כן.

יואב קיש: גם על ה-CBD.

תמר זנדברג: זה כולל גם הם, נכון?

יואב קיש: מה?

תמר זנדברג: כלומר, זה מה שפחות מ-0.3 THC יוצא מהכול?

יואב קיש: הכול.

תמר זנדברג: הקנביס התעשייתי - - -

חיים כץ: כל מה שיהיה חקיקה.

חיים כץ: גם אם זה לא כולל, ברגע שזה מגיע לפה, זה מתוקן.

חיים כץ: עמיר פרץ שם אתמול הצעת חוק של לכפות צו 8 על העובדים אזרחים.

חיים כץ: ראית?

יואב קיש: היושב-ראש, אני נותן לך תשובה.

יואב קיש: היושב-ראש, אני מעביר אליך, אני אעביר אליך כבר את ההצעות.

יואב קיש: הן עדיין בהליך הממשלתי, הערות ציבור וקריאה ראשונה, כבר יהיו אצלכם להתייחסות.

דוד פפו: במקום שירדוף אחרי תקציב, שיוריד 17% מראש את המע"מ, שיפטור את גם הציבור.

חיים כץ: אדוני - - -

יוראי להב-הרצנו: זה תענוג.

יוראי להב-הרצנו: אני עכשיו מוועדת החינוך, ששם אין שר שבא לענות לחברי הכנסת.

יוראי להב-הרצנו: פה אני יושב, אני שומע את סגן שר הבריאות עונה לכל שאלות חברי הכנסת.

יוראי להב-הרצנו: ככה צריך להיות.

חיים כץ: ככה צריך לנהל וועדה?

חיים כץ: כי בפעם השנייה שאתה אומר לי את זה בשבוע האחרון.

יוראי להב-הרצנו: אני אומר שאני חווה פה מה שעכשיו לא חוויתי בוועדת החינוך.

יוראי להב-הרצנו: אני רוצה לברך את סגן השר - - -

יואב קיש: בירכת אותו.

יואב קיש: בירכת אותו.

יוראי להב-הרצנו: ככה זה עובד.

יוראי להב-הרצנו: סחטיין עליך.

חיים כץ: אוקיי.

יואב קיש: תודה רבה.

חיים כץ: יואב, אנחנו מודים לך.

חיים כץ: ואנחנו מודים לשר.

חיים כץ: ואני מקווה שאנחנו נעמוד בלוחות זמנים.

חיים כץ: תודה רבה.

חיים כץ: הישיבה נעולה.